1. Taakɛ Nyɔŋmɔ Wiemɔ lɛ tsɔɔ lɛ, mɛɛ jamɔi srɔtoi enyɔ pɛ yɔɔ?\nYESU kɛɛ akɛ: “Nyɛbotea agbó fintɔ̃ɔ lɛ mli! Ejaakɛ agbó ni lɛɛ kɛ gbɛ tɛtɛrɛɛ ji nɔ ni kɛ mɔ yaa hiɛkpatamɔ mli lɛ, ni mɛi ni boteɔ mli lɛ fa pii. Shi agbó fintɔ̃ɔ kɛ gbɛ ni etsa ji nɔ ni kɛ mɔ yaa wala mli lɛ, ni mɛi fioo ji mɛi ni naa no.” (Mateo 7:13, 14) Taakɛ Nyɔŋmɔ Wiemɔ lɛ tsɔɔ lɛ, jamɔi srɔtoi enyɔ pɛ yɔɔ: ekome anɔkwale, ekome amale; ekome ja, ekome ejaaa; ekome kɛ mɔ yaa wala mli, ekome kɛ mɔ yaa hiɛkpatamɔ mli.\n2. Ŋmalɛi lɛ tsɔɔ akɛ jeee jamɔi fɛɛ saa Nyɔŋmɔ hiɛ yɛ mɛɛ gbɛ nɔ?\n2 Mɛi komɛi susuɔ akɛ jamɔi fɛɛ saa Nyɔŋmɔ hiɛ. Biblia mli ŋmalɛi kukuji ni nyiɛ sɛɛ lɛ tsɔɔ akɛ enɛ jeee anɔkwale:\n“Israelbii lɛ fee efɔŋ yɛ Yehowa hiɛ ekoŋŋ, ni amɛyasɔmɔ Baalim kɛ Ashtarot kɛ Aram nyɔŋmɔi lɛ kɛ Zidon nyɔŋmɔi lɛ kɛ Moab nyɔŋmɔi lɛ kɛ Amonbii lɛ anyɔŋmɔi lɛ kɛ Filistibii lɛ anyɔŋmɔi lɛ, ni amɛkwá Yehowa, ni amɛsɔmɔɔɔ lɛ. Ni Yehowa mli wo Israel la.” (Kojolɔi 10:6, 7) Kɛ́ wɔjáa amagai loo nyɔŋmɔ kroko ní jeee anɔkwa Nyɔŋmɔ lɛ, no lɛ wɔnáŋ Yehowa nɔkpɛlɛmɔ.\n“Maŋ nɛɛ, amɛnaabui amɛkɛwoɔ mi [Nyɔŋmɔ]; shi amɛtsui etsi ehe kɛjɛ mihe kɛtee shɔŋŋ. Shi yakatswaa amɛjáa mi lɛ, ejaakɛ amɛtsɔɔ tsɔɔmɔi ni ji gbɔmɛi akitai.” (Marko 7:6, 7) Kɛ́ gbɔmɛi ni kɛɔ akɛ amɛjáa Nyɔŋmɔ lɛ tsɔɔ amɛ diɛŋtsɛ amɛsusumɔi, yɛ nɔ ni Biblia lɛ tsɔɔ lɛ najiaŋ lɛ, no lɛ yakatswaa amɛjáa lɛ lɛ. Nyɔŋmɔ ekpɛlɛŋ amɛjamɔ lɛ nɔ.\n“Nyɔŋmɔ lɛ Mumɔŋ, ni mɛi ni jáa lɛ lɛ, ja amɛjá lɛ yɛ mumɔ kɛ anɔkwale mli.” (Yohane 4:24) Esa akɛ wɔjamɔ lɛ kɛ anɔkwale ní yɔɔ Nyɔŋmɔ Wiemɔ lɛ mli lɛ akpã gbee.\nYibii ni Apasa Jamɔ Woɔ\n3. Mɛni ji gbɛ kome ní atsɔɔ anɔ anaa anɔkwa jamɔ kɛjɛɔ apasa jamɔ he?\n3 Te wɔɔfee tɛŋŋ wɔle akɛ jamɔ ko saa Nyɔŋmɔ hiɛ aloo esaaa ehiɛ lɛ? Yesu kɛɛ akɛ: “Tso fɛɛ tso ni ji ekpakpa lɛ woɔ yibii kpakpai; shi tso fɔŋ woɔ yibii fɔji . . . No hewɔ lɛ amɛyibii lɛ nyɛkɛ aaale amɛ.” Kɛ́ wɔɔwie yɛ gbɛ kroko nɔ lɛ, kɛ́ jamɔ ko jɛ Nyɔŋmɔ ŋɔɔ lɛ, ebaawo yibii kpakpai; shi kɛ́ jamɔ ko jɛ Satan ŋɔɔ lɛ, no lɛ ebaawo yibii fɔji.—Mateo 7:15-20.\n4. Mɛɛ su Yehowa jálɔi jieɔ lɛ kpo?\n4 Anɔkwa jamɔ woɔ yibii ni ji gbɔmɛi ni yɔɔ suɔmɔ yɛ amɛteŋ, ni amɛjieɔ suɔmɔ kpo amɛtsɔɔ mɛi krokomɛi hu. Nɔ̃ hewɔ ji akɛ, Yehowa diɛŋtsɛ lɛ, eji Nyɔŋmɔ ní yɔɔ suɔmɔ. Yesu kɛɛ akɛ: “Kɛji nyɛsumɔɔ nyɛhe lɛ, no mɛi fɛɛ kɛaale akɛ mikaselɔi ji nyɛ.” Te jamɔi lɛ shɛɔ anɔkwa jamɔ he tɛ ní afo afɔ̃ shi nɛɛ he amɛhaa tɛŋŋ?—Yohane 13:35; Luka 10:27; 1 Yohane 4:8.\n5. Te ensaiklopedia ko tsɔɔ Afrikabii nyɔji ahɔ̃ɔmɔ lɛ mli eha tɛŋŋ?\n5 Susumɔ Afrikabii nyɔji ahɔ̃ɔmɔ lɛ he okwɛ. The New Encyclopædia Britannica lɛ kɛɔ akɛ: “Amɔmɔ Afrikabii aaashɛ 18,000,000 kɛtee Islām nyɔji ahɔ̃ɔmɔ he gbɛfaa ní tsɔ Sahara shia-ŋã lɛ nɔ kɛ Indian Ocean lɛ mli, yɛ afi 650 kɛyashi afi 1905 mli. Yɛ afii ohai 15 lɛ fã ni ji enyɔ lɛ mli gbɛ lɛ, Europabii bɔi jarayeli yɛ Afrika anaigbɛ ŋshɔ lɛ naa, ni beni shɛɔ afi 1867 lɛ, no mli lɛ amɛloo Afrikabii ní naa shɛɔ kɛjɛ 7,000,000 kɛyashi 10,000,000 amɛwo lɛji amli kɛtee Jeŋ Hee lɛ mli ákɛ nyɔji.”\n6. Te jamɔ kɛ ehe wo nyɔji ahɔ̃ɔmɔ lɛ mli hã tɛŋŋ?\n6 Mɛɛ shidaamɔ jamɔ kɔ́ yɛ basabasafeemɔ be ní tee nɔ yɛ Afrika nɛɛ mli, beni amɔmɔ hii, yei, kɛ gbekɛbii ekãa naa kɛjɛ amɛshiai kɛ amɛwekui amli, ní akɛ gboklɛi wo amɛ, ní akɛ dadei ni akɛwo la mli ni edɔ kadi amɛ, ni akɛ amɛ ba ni ahɔ̃ɔ amɛ tamɔ ahɔ̃ɔ tsinai lɛ? Bethwell Ogot ŋma yɛ wolo ni atsɛɔ lɛ Daily Nation ni afeɔ yɛ Nairobi, yɛ Kenya lɛ mli akɛ: “Kristojamɔ kɛ Islam fɛɛ kɛ amɛhe kpɛtɛɔ hemɔkɛyeli ni amɛyɔɔ akɛ adesai fɛɛ ji gbɔmɛi kome lɛ he, ni kɛlɛ amɛ fɛɛ amɛtse kui ní heɔ nyɔji ní amɛkɛ amɛ toɔ, ní hewolo nɔ su mli hetsɛ̃ ehe shi waa yɛ mli. . . . Esa akɛ wɔkpɛlɛ bɔ ni Muslimbii kɛ Kristofoi fɛɛ yeɔ fɔ́, bɔ ni Anaigbɛbii kɛ Boka Teŋgbɛbii hu yeɔ fɔ́, kɛ bɔ ni aku hiɛ ashwie jeŋba kpakpa nɔ, ní ha Afrikabii na amanehulu babaoo aahu afii ohai abɔ lɛ nɔ.”\nNyɔŋmɔ Jamɔ kɛ Ta\n7. Mɛɛ gbɛfaŋnɔ jamɔ mli hiɛnyiɛlɔi ená yɛ tai amli?\n7 Apasa jamɔ ejie yibii fɔji ni ewo lɛ kpo yɛ gbɛ̀i krokomɛi hu nɔ. Ákɛ nɔkwɛmɔnɔ lɛ, eyɛ mli akɛ Biblia lɛ kɛɔ wɔ akɛ “suɔmɔ onaanyo” moŋ, shi jamɔ mli hiɛnyiɛlɔi ni yɔɔ je lɛŋ fɛɛ lɛ kɛ ekãa efĩ tai asɛɛ ni amɛwo he hewalɛ.—Mateo 22:39.\nApasa jamɔ kɛ ehe wo tai ni awuu kɛ nyɔji ahɔ̃ɔmɔ ní tee nɔ lɛ mli\n8. (a) Jamɔ mli hiɛnyiɛlɔi wo gbɔmɔgbee he hewalɛ yɛ Afrikabii ateŋ tai amli yɛ mɛɛ gbɛ nɔ? (b) Mɛni osɔfo ko kɛɛ yɛ jamɔ mli hiɛnyiɛlɔi ahe beni awuɔ Nigeria maŋ ta lɛ?\n8 Eji nɔ ko ni ale jogbaŋŋ akɛ yɛ afi 1994 mli lɛ, osɔfoi yei mɔ-kome shihilɔi kɛ osɔfoi komɛi kɛ amɛhe wo gbɔmɔgbee babaoo ní tee nɔ yɛ Rwanda lɛ mli. Nyɔŋmɔ jamɔ ená gbɛfaŋnɔ titri yɛ tai krokomɛi ni awuu yɛ Afrika lɛ amli. Ákɛ nɔkwɛmɔnɔ lɛ, beni awuɔ ta ní agbe mɛi babaoo yɛ mli yɛ Nigeria lɛ, jamɔi ni yɔɔ fãi enyɔ ni kɛ amɛhe wuɔ ta lɛ fɛɛ wo gbɔmɛi lɛ hewalɛ ní amɛnɔ waa. Beni nakai ta lɛ yaa nɔ lolo lɛ, osɔfo ko wie akɛ sɔlemɔ lɛ hiɛnyiɛlɔi “kɛ nitsumɔ ni Nyɔŋmɔ kɛha amɛ ni amɛtsu lɛ ekpasa shi dã.” Ekɛɛ kɛfata he akɛ: “Wɔ mɛi ni wɔtsɛɔ wɔhe Nyɔŋmɔ sɔɔlɔi lɛ etsɔmɔ Satan sɔɔlɔi.”\n9. Mɛni Biblia lɛ kɛɔ yɛ Satan sɔɔlɔi ahe?\n9 Biblia lɛ wie nɔ ko ni tamɔ nakai nɔŋŋ pɛpɛɛpɛ, akɛ: “Satan diɛŋtsɛ tsakeɔ ehe etsɔɔ la bɔfo; no hewɔ lɛ kɛ́ esɔɔlɔi lɛ hu tsakeɔ amɛhe feɔ tamɔ jalɛ sɔɔlɔi lɛ, ejeee nɔ ko wulu ko.” (2 Korintobii 11:14, 15) Taakɛ bɔ ni gbɔmɛi fɔji babaoo kwaa amɛfeɔ amɛhe gbɔmɛi kpakpai lɛ, nakai nɔŋŋ Satan hu lakaa gbɔmɛi kɛ osɔfoi ní kwaa amɛfeɔ amɛhe tamɔ jalɔi, shi amɛtsuɔ nitsumɔi gbohii ni amɛwoɔ yibii fɔji lɛ.\n10. Jamɔ mli hiɛnyiɛlɔi ekwa Nyɔŋmɔ yɛ mɛɛ gbɛ nɔ?\n10 Jamɔ mli hiɛnyiɛlɔi ni yɔɔ je lɛŋ fɛɛ lɛ eshiɛ suɔmɔ, toiŋjɔlɛ, kɛ ejurɔfeemɔ amɛtsɔɔ, shi amɛjie hetsɛ̃, ta, kɛ nifeemɔi ní Nyɔŋmɔ gbeyeishemɔ bɛ mli kpo. Biblia lɛ wieɔ amɛhe jogbaŋŋ diɛŋtsɛ. Ekɛɔ akɛ: “Amɛkɛɛ akɛ amɛle Nyɔŋmɔ, shi amɛkɛ amɛnitsumɔi kwaa lɛ.”—Tito 1:16.\nNyɛjea “Babilon Kpeteŋkpele lɛ” Mli\n11. Te Biblia lɛ wieɔ apasa jamɔ he ehaa tɛŋŋ?\n11 Wɔbaanyɛ wɔna bɔ ni Yehowa susuɔ apasa jamɔ he ehaa kɛji wɔkane Biblia mli wolo ni ji Kpojiemɔ lɛ. Awieɔ apasa jamɔ he yɛ jɛmɛ akɛ mfonirifeemɔŋ yoo ko, ni ji “Babilon kpeteŋkpele lɛ.” (Kpojiemɔ 17:5) Kadimɔ bɔ ni Nyɔŋmɔ wie ehe eha:\n“Ajwamaŋ kpeteŋkpele lɛ . . . mɔ ni shikpɔŋ lɛ nɔ maŋtsɛmɛi lɛ kɛbɔ ajwamaŋ [lɛ].” (Kpojiemɔ 17:1, 2) Yɛ nɔ̃ najiaŋ ni apasa jamɔ aaaye Nyɔŋmɔ anɔkwa lɛ, ekɛ ehe ewo maŋkwramɔ saji amli, ni bei pii lɛ etsɔɔ nɔyelii lɛ nɔ ni esa akɛ amɛfee.\n“Emli ana gbalɔi kɛ krɔŋkrɔŋbii kɛ mɛi fɛɛ ni agbe yɛ shikpɔŋ nɔ lɛ alá lɛ yɛ.” (Kpojiemɔ 18:24) Apasa jamɔ ewa Nyɔŋmɔ tsuji anɔkwafoi lɛ ayi ni egbe amɛ, ni gbɔmɛi akpekpei abɔ ní agbe amɛ yɛ tai amli lɛ ahe sɔ̃ kã enɔ.\n“Ewo lɛ diɛŋtsɛ ehiɛ nyam ni ehiɔ shi yɛ ogbɔjɔ shihilɛ ni yɔɔ hiɛgbele mli.” (Kpojiemɔ 18:7, NW) Apasa jamɔ yɛ nii babaoo diɛŋtsɛ, ni ehiɛnyiɛlɔi lɛ tsɔɔ no nɔ amɛhiɔ shi yɛ ogbɔjɔ shihilɛ mli.\n“[E]kunyaayeli lɛ akɛshishiu jeŋmaji lɛ fɛɛ.” (Kpojiemɔ 18:23) Yɛ apasa tsɔɔmɔ ni apasa jamɔ tsɔɔ akɛ susuma lɛ gbooo lɛ hewɔ lɛ, egbele gbɛ kɛha mumɔi atsɛmɔi kɛ ŋkunyaayelii srɔtoi fɛɛ, ni ewo gbohii lɛ agbeyeishemɔ kɛ blematsɛmɛi ní egboi lɛ ajamɔ he hewalɛ waa.\n12. Mɛɛ kɔkɔbɔɔ Biblia lɛ kɛhaa yɛ apasa jamɔ he?\n12 Biblia lɛ kɛ kɔkɔbɔɔ ni mli wa waa haa gbɔmɛi ni amɛtsi amɛhe kwraa kɛjɛ apasa jamɔ he, ni ekɛɔ akɛ: “Nyɛjea emli, mimaŋ, koni nyɛkɛ lɛ akafee ekome yɛ ehe eshai lɛ amli, ni nyɛkaná ehaomɔi lɛ eko.”—Kpojiemɔ 18:4, 5.\n13. Mɛni baaba apasa jamɔ kɛ mɛi ni kɛ amɛhe woɔ mli lɛ anɔ?\n13 Abaakpata Babilon Kpeteŋkpele lɛ, ni ji jeŋ apasa jamɔ maŋtsɛyeli lɛ hiɛ kwraa, yɛ wɔsɛɛ be ní ebɛŋkɛ kpaakpa nɛɛ mli. Biblia lɛ kɛɔ akɛ: “Gbi kome nɔ ehaomɔi lɛ aaaba, gbele kɛ awerɛho kɛ hɔmɔ, ni akɛ la aaashã lɛ, ejaakɛ [Yehowa, NW] Nyɔŋmɔ . . . ni kojoɔ lɛ he wa.” (Kpojiemɔ 18:8) Kɛ́ wɔsumɔɔɔ ni wɔná ehaomɔi lɛ eko lɛ, no lɛ esa akɛ wɔkɛ apasa jamɔ afo tako mli kwraa, ni wɔkɛ wɔhe akawo enifeemɔi, gbijurɔyelii, kɛ hemɔkɛyelii ni esaaa Nyɔŋmɔ hiɛ lɛ eko kwraa mli. Sane lɛ he miihia waa diɛŋtsɛ. Wɔwala diɛŋtsɛ he eba oshara!—2 Korintobii 6:14-18.\nMɛni Hewɔ Esa Akɛ Opɛi Ojamɔ lɛ Mli Okwɛ?


Kɛhã Fɔlɔi—Bɔ Ni Toiboo Buɔ Nyɛbii Ahe\nKANEMƆ YƐ Acholi Afrikaans Albania Amerika Mumuii Awiemɔ Amharic Arabic Azerbaijani Azerbaijani (Cyrillic) Bashkir Blɔfo Brazil Mumuii Awiemɔ Bulgaria Catalan Cebuano Chichewa Chile Mumuii Awiemɔ Chinese Mandarin (Simplified) Chinese Mandarin (Traditional) Croatia Czech Denmark Dutch Estonia Fiji Finland French Ga Georgia Germany Greenland Guarani Haitian Creole Hausa Hela Hiligaynon Hindi Hungary Indonesia Italia Japan Kinyarwanda Korea Krio Kwanyama Latvia Lhukonzo Lithuania Luganda Macedonia Malagasy Maya Mexico Mumuii Awiemɔ Norway Ossetia Pangasinan Poland Portugal Quechua (Ayacucho) Quechua (Bolivia) Quechua (Cuzco) Romania Russia Russia Mumuii Awiemɔ Setswana Seychelles Creole Shona Sinhala Slovak Slovenia Spania Swahili Sweden Tagalog Tajiki Tatar Tonga Tsonga Turkmen Tzotzil Ukrain Urdu Vietnam Xhosa Yoruba Zulu\nEJI onyɛɔ ofeɔ nɔ fɛɛ nɔ ni osumɔɔ kulɛ, ani obaasumɔ? Ani bei komɛi lɛ onuɔ he akɛ oná ni kulɛ mɔ ko ekɛɛɛ bo nɔ ni esa akɛ ofee? Agbɛnɛ wiemɔ anɔkwale, kɛɛmɔ mi nɔ ni osusuɔ yɛ he.—\nMɛni hewɔ esa akɛ obo onukpai atoi?\nShi, te nɔ ni hi kɛha bo? Ani nilee yɛ mli diɛŋtsɛ akɛ ooofee nɔ fɛɛ nɔ ni osumɔɔ? Aloo nibii hiɔ moŋ kɛji akɛ obo opapa kɛ omami toi?— Nyɔŋmɔ kɛɔ akɛ esa akɛ obo ofɔlɔi atoi, no hewɔ lɛ yiŋtoo kpakpa yɛ nakai feemɔ lɛ sɛɛ. Ha wɔkwɛ akɛ wɔbaanu yiŋtoo lɛ shishi lo.\nAfii enyiɛ oye?— Ani ole afii abɔ ni opapa eye?— Afii enyiɛ omami loo onaa loo onii eye?— Amɛhi shi be kakadaŋŋ fe bo. Ni be babaoo ni mɔ ko kɛhiɔ shi lɛ, be babaoo hu ni enáa ekɛkaseɔ nii. Enuɔ saji babaoo ni enaa nibii babaoo, ni efeɔ nibii babaoo daa afi. No hewɔ lɛ, gbekɛbii baanyɛ akase nii kɛjɛ onukpai aŋɔɔ.\nAni ole mɔ ko ni oye lɛ onukpa?— Ani ole nii waa fe bɔ ni ele?— Mɛni hewɔ ole nii waa fe lɛ lɛ?— Ejaakɛ okɛ be kakadaŋŋ ehi shi fe lɛ. Oná be babaoo okɛkase nii fe mɔ ni oye lɛ onukpa lɛ.\nNamɔ kɛ be kakadaŋŋ ehi shi fe bo loo mi loo mɔ fɛɛ mɔ?— Yehowa Nyɔŋmɔ. Ele babaoo fe bɔ ni ole, ni ele babaoo fe bɔ ni mile. Kɛji akɛ ekɛɛ wɔ akɛ wɔfee nɔ ko lɛ, wɔbaanyɛ wɔle akɛ no ji nɔ ni hi ni esa akɛ wɔfee, eyɛ mli moŋ akɛ ekolɛ ebaafee nɔ ko ni efeemɔ wa. Ani ole akɛ be ko lɛ Tsɔɔlɔ Kpele lɛ po na akɛ ewa akɛ eeefee toiboo?—\nBe ko lɛ, Nyɔŋmɔ kɛɛ Yesu ni efee nɔ ko ni wa waa. Yesu sɔle yɛ enɛ he, tamɔ bɔ ni wɔnaa yɛ mfoniri lɛ mli lɛ. Esɔle akɛ: “Kɛji oosumɔ lɛ, jiemɔ kpulu nɛɛ kɛje minɔ!” Yesu kɛ sɔlemɔ nɛɛ tsɔɔ akɛ, jeee be fɛɛ be eyɔɔ mlɛo akɛ aaafee Nyɔŋmɔ suɔmɔnaa nii. Shi, te Yesu gbe esɔlemɔ lɛ naa eha tɛŋŋ? Ani ole?—\nMɛni wɔbaanyɛ wɔkase kɛjɛ Yesu sɔlemɔ lɛ mli?\nYesu gbe naa kɛ wiemɔ nɛɛ, akɛ: “Shi kɛlɛ jeee bɔ ni mi misumɔɔ lɛ, shi moŋ bɔ ni bo osumɔɔ.” (Luka 22:41, 42) Hɛɛ, eesumɔ ni afee Nyɔŋmɔ suɔmɔnaa nii, shi jeee lɛ enɔ̃. Ni etee nɔ efee nɔ ni Nyɔŋmɔ taoɔ fe nɔ ni lɛ Yesu susuɔ akɛ no ji nɔ ni hi fe fɛɛ.\nMɛni wɔbaanyɛ wɔkase kɛjɛ enɛ mli?— Wɔkaseɔ akɛ ehi be fɛɛ be akɛ aaafee nɔ ni Nyɔŋmɔ kɛɔ, eyɛ mli moŋ akɛ ekolɛ efeemɔ wa. Shi, wɔkaseɔ nɔ kroko hu. Ani ole nɔ ni ji?— Wɔkaseɔ akɛ Nyɔŋmɔ kɛ Yesu jeee gbɔmɔ kome too lɛ nɔŋŋ, tamɔ bɔ ni mɛi komɛi kɛɔ lɛ. Yehowa Nyɔŋmɔ ji onukpa, ni ele nii waa fe bɔ ni e-Bi, Yesu le.\nKɛ́ wɔbo Nyɔŋmɔ toi lɛ, belɛ wɔmiitsɔɔ akɛ wɔsumɔɔ lɛ. Biblia lɛ kɛɔ akɛ: “Ejaakɛ enɛ ji Nyɔŋmɔ suɔmɔ lɛ, akɛ wɔye ekitai lɛ anɔ.”—1 Yohane 5:3. No hewɔ lɛ, onuɔ shishi akɛ, ehe miihia ni wɔ fɛɛ wɔbo Nyɔŋmɔ toi. Oosumɔ ni obo lɛ toi, aloo jeee nakai?—\nHa wɔgbele wɔ-Biblia lɛ ni wɔkwɛa nɔ ni Nyɔŋmɔ kɛɔ gbekɛbii akɛ amɛfee. Wɔbaakane nɔ ni Biblia lɛ kɛɔ lɛ yɛ Efesobii yitso 6, kuku 1, 2, kɛ 3 lɛ. Ekɛɔ akɛ: “Nyɛ bii lɛ, nyɛboa nyɛfɔlɔi lɛ atoi yɛ Nuŋtsɔ lɛ mli; ejaakɛ enɛ ja. ‘Wo otsɛ kɛ onyɛ,’ no ji klɛŋklɛŋ kita ni hiɛ shiwoo akɛ: ‘koni ahi ahao, ni otsɛ yɛ shikpɔŋ lɛ nɔ.’”\nNo hewɔ lɛ, oona akɛ Yehowa Nyɔŋmɔ diɛŋtsɛ ji mɔ ni kɛɔ bo akɛ obo otsɛ kɛ onyɛ toi lɛ. Ákɛ, akɛ ‘woo’ aaaha amɛ lɛ tsɔɔ mɛni? Etsɔɔ akɛ esa akɛ okɛ bulɛ krɛdɛɛ ko aha amɛ. Ni Nyɔŋmɔ woɔ shi akɛ, kɛji akɛ obo ofɔlɔi atoi lɛ, ‘ebaahi eha bo.’\nHa magba bo sane ko ni kɔɔ gbɔmɛi komɛi ni ahere amɛyiwala akɛni amɛfee toiboo lɛ ahe sane. Gbɔmɛi nɛɛ hi shi jeeŋmɔ yɛ Yerusalem maŋ kpeteŋkpele lɛ mli. Gbɔmɛi ni yɔɔ nakai maŋtiase lɛ mli lɛ ateŋ mɛi pii booo Nyɔŋmɔ toi, no hewɔ lɛ Yesu bɔ amɛ kɔkɔ akɛ Nyɔŋmɔ baakpata amɛmaŋ lɛ hiɛ. Yesu tsɔɔ amɛ bɔ ni amɛaafee ni amɛje mli kɛji akɛ amɛsumɔɔ nɔ ni ja. Ekɛɛ amɛ akɛ: ‘Kɛ́ nyɛna ni asraafoi ebɔle Yerusalem he fɛɛ kɛkpe lɛ, nyɛlea akɛ efitemɔ lɛ eshɛ. No hewɔ lɛ, be eshɛ ni nyɛkɛaajo foi kɛjɛ Yerusalem kɛya gɔji lɛ anɔ.’—Luka 21:20-22.\nMɛɛ gbɛ nɔ toiboo ni afee kɛha Yesu famɔ lɛ here nɛkɛ gbɔmɛi nɛɛ ayiwala?\nOjogbaŋŋ, taakɛ Yesu kɛɛ lɛ, asraafoi lɛ ba, ni amɛbatutua Yerusalem. Roma asraafoi babɔle maŋ lɛ he fɛɛ kɛkpe. Kɛkɛ ni yɛ yiŋtoo ko hewɔ lɛ, asraafoi lɛ shi amɛtee. Gbɔmɛi lɛ ateŋ mɛi pii susu akɛ oshara lɛ eho. No hewɔ lɛ, amɛhi maŋ lɛ mli. Shi, mɛni Yesu ekɛɛ akɛ esa akɛ amɛfee?— Eji oyɛ Yerusalem kulɛ mɛni obaafee?— Mɛi ni he Yesu wiemɔ lɛ amɛye diɛŋtsɛ lɛ shi amɛshiai ni amɛjo foi kɛtee shɔŋŋ yɛ gɔji lɛ anɔ he ni kɛ Yerusalem teŋ jɛkɛ.\nAfi muu ho ni nɔ ko nɔ ko baaa Yerusalem nɔ. Nɔ ko baaa yɛ afi ni ji enyɔ lɛ mli. Nɔ ko baaa yɛ afi ni ji etɛ lɛ mli. Ekolɛ mɛi komɛi basusu akɛ mɛi ni shi maŋ lɛ mli lɛ ji kwashiai. Kɛkɛ ni yɛ afi ni ji ejwɛ lɛ nɔ lɛ, Roma asraafoi lɛ ku amɛsɛɛ amɛba. Kɛkɛ ni amɛbɔle Yerusalem he kɛkpe. Agbɛnɛ ekpe sɛɛ tsɔ akɛ amɛaajo foi. Asraafoi lɛ kpata maŋtiase lɛ hiɛ yɛ nɛkɛ be nɛɛ mli. Mɛi ni yɔɔ maŋ lɛ mli lɛ ateŋ mɛi pii gboi, ni aŋɔ mɛi ni shwɛ lɛ nom kɛtee.\nShi, mɛni ba mɛi ni bo Yesu toi lɛ anɔ?— Amɛyi ná wala. Amɛyɛ shɔŋŋ yɛ he ni kɛ Yerusalem teŋ jɛkɛ. No hewɔ ni amɛgboiii lɛ. Toiboo bu amɛhe.\nKɛji akɛ ofeɔ toiboo lɛ, ani no baabu bo hu ohe?— Ofɔlɔi baakɛɛ bo akɛ okashwɛ yɛ gbɛjegbɛ nɔ. Mɛni hewɔ amɛkɛɔ nakai?— Ejɛ lɔle ni baanyɛ atswa bo lɛ hewɔ. Shi, obaasusu oyiŋ gbi ko akɛ: ‘Lɔle bɛ gbɛ lɛ nɔ bianɛ. Mipilaŋ. Gbekɛbii krokomɛi shwɛɔ yɛ gbɛjegbɛ lɛ nɔ, ni minako ni amɛteŋ mɔ ko epila dã.’\nMɛni hewɔ esa akɛ obo sane toi kɛ́ onaaa oshara ko po lɛ?\nNɛkɛ ji bɔ ni mɛi ni yɔɔ Yerusalem lɛ ateŋ mɛi pii susu. Beni Roma asraafoi lɛ shi maŋ lɛ, no mli lɛ ebafee tamɔ nɔ fɛɛ nɔ yɛ shweshweeshwe. Mɛi krokomɛi yɛ maŋ lɛ mli. No hewɔ lɛ, amɛ hu amɛhi shi. Atsɔ hiɛ abɔ amɛ kɔkɔ, shi amɛbooo toi. No hewɔ lɛ amɛgboi.\nNyɛhaa wɔsusua nɔkwɛmɔnɔ kroko hu he wɔkwɛa. Ani okɛ maŋtsesi eshwɛ pɛŋ?— Kɛ́ okpɛ́ la lɛ efeɔ tamɔ shwɛmɔ nii. Shi, oshara yɛ maŋtsesi ni akɛshwɛɔ lɛ he. Shia lɛ fɛɛ baanyɛ ashã, ni obaanyɛ ogbo!\nKaimɔ akɛ, toiboo ni ooofee yɛ bei komɛi amli lɛ kɛkɛ faaa. Shi kɛji akɛ oboɔ sane toi be fɛɛ be lɛ, no baabu ohe diɛŋtsɛ. Ni namɔ ji mɔ ni kɛɔ nyɛ akɛ, “Nyɛ bii lɛ, nyɛboa nyɛfɔlɔi lɛ atoi” lɛ?— Nyɔŋmɔ ji mɔ ni kɛɔ nakai. Ni kaimɔ akɛ, ekɛɛ akɛ esumɔɔ nyɛ.\nAgbɛnɛ kanemɔ ŋmalɛi nɛɛ ni tsɔɔ bɔ ni toiboo he hiaa ha lɛ: Abɛi 23:22; Jajelɔ 12:13; Yesaia 48:17, 18; kɛ Kolosebii 3:20.\nBo Toi, Ye Nɔ, ni Ajɔɔ Bo (Lala 120)\nBo Ofɔlɔi Atoi\nBo Yehowa Toi


“Mɛni Hewɔ Nyɔŋmɔ Bɔ Adesai?” Biblia mli Anɔkwalei lɛ Hã Miná Misanebimɔi lɛ Ahetoo | Biblia lɛ Tsakeɔ Mɛi\nKANEMƆ YƐ Afrikaans Albania Amharic Arabic Arabic (Lebanon) Armenia Armenia (West) Aymara Azerbaijani Azerbaijani (Cyrillic) Bashkir Bengali Blɔfo Bulgaria Catalan Cebuano Chichewa Chinese (Shanghainese) Chinese (Sichuanese) Chinese (Yunnanese) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Cinyanja Croatia Czech Dangme Denmark Dutch Efik Estonia Ewe Finland French Ga Georgia Germany Guarani Gujarat Gun Haitian Creole Hausa Hebri Hela Hiligaynon Hindi Hungary Igbo Iloko Indonesia Isoko Italia Japan Kamba Kannada Kazakh Kikaonde Kikongo Kikuyu Kimbundu Kinyarwanda Kirghiz Kirundi Kongo Korea Latvia Lingala Lithuania Luganda Luo Luvale Macedonia Malagasy Malayalam Marathi Maya Myanmar Nepali Ngabere Norway Nyaneka Nzema Ossetia Otetela Papiamento (Aruba) Papiamento (Curaçao) Persia Poland Portuguese (Brazil) Punjabi Quechua (Bolivia) Rarotongan Romania Russia Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Shona Silozi Sinhala Slovak Slovenia Spania Sranantongo Swahili Swahili (Congo) Sweden Tagalog Tahiti Tajiki Tamil Tatar Telugu Thailand Tigrinya Tiv Tok Pisin Totonac Tshiluba Tsonga Turkey Tuvalu Twi Tzotzil Ukrain Umbundu Vietnam Xhosa Yoruba Zapotec (Isthmus) Zulu\nBiblia mli Anɔkwalei lɛ Hã Miná Misanebimɔi lɛ Ahetoo\nMɔ ni gba ji Mayli Gündel\nBE NI AFƆ LƐ: 1987\nMAŊ NƆ NI EJƐ: AZERBAIJAN\nMƆ NI EJI TSUTSU: ETSƐ MUSLIMNYO KƐ ENYƐ YUDANYO\nAfɔ mi yɛ Baku, ni ji maŋ ko ni yɔɔ Azerbaijan lɛ mli; wɔyi enyɔ pɛ afɔ, ni miji gbekɛ. Mitsɛ ji Muslimnyo, ni minyɛ ji Yudanyo. Akɛni mifɔlɔi sumɔɔ amɛhe waa hewɔ lɛ, amɛkpɛlɛ hemɔkɛyelii srɔtoi ni amɛyɔɔ lɛ nɔ. Kɛ́ mitsɛ miihi ŋmãa yɛ Ramadan beaŋ lɛ, minyɛ hu hiɔ ŋmaa, ni kɛ́ minyɛ hu miiye Hehoo lɛ mitsɛ fĩɔ esɛɛ. Wɔyɛ Koran, Tora, kɛ Biblia lɛ fɛɛ eko yɛ wɔshĩa lɛ.\nMibuɔ mihe akɛ Muslimnyo. Eyɛ mli akɛ miheɔ miyeɔ akɛ Nyɔŋmɔ yɛ shihilɛ mli moŋ, shi nibii komɛi yɛ ni minuuu shishi. Mibiɔ mihe akɛ, ‘Mɛni hewɔ Nyɔŋmɔ bɔ adesai, ni mɛɛ sɛɛnamɔ yɔɔ he akɛ mɔ ko baana nɔ yɛ ewala shihilɛ mli fɛɛ kɛkɛ lɛ apiŋ lɛ yɛ Hɛl la mli kɛtee naanɔ hu?’ Akɛni mɛi kɛɔ akɛ nɔ fɛɛ nɔ ni baa lɛ ji Nyɔŋmɔ suɔmɔnaa nii hewɔ lɛ, mibiɔ mihe akɛ, ‘Ani Nyɔŋmɔ ni hãa adesai naa nɔ, ni enáa miishɛɛ kɛ́ amɛmiipiŋ?’\nBe ni miye afii 12 lɛ, mibɔi namaz, ni ji Muslimbii asɔlemɔ ni amɛsɔleɔ shii enumɔ daa gbi lɛ sɔlemɔ. Nakai beaŋ lɛ, mitsɛ hã mi kɛ minyɛmiyoo lɛ bɔi Yudafoi askul yaa. Atsɔɔ wɔ Tora kusumii kɛ Hebri wiemɔ afata nibii ni wɔkaseɔ lɛ he. Daa kɛ́ wɔbaaje skul nikasemɔ shishi lɛ, ahãa wɔsɔleɔ taakɛ Yudafoi lɛ akusum biɔ ni afee lɛ. No hewɔ lɛ, misɔleɔ namaz yɛ shĩa leebi, ni kɛ́ mitee skul lɛ, mifataa Yudafoi lɛ ahe kɛsɔleɔ.\nMitao waa akɛ maná hetoi ni nilee yɔɔ mli mahã misanebimɔi lɛ. Mifɔɔ rabifoi ni tsɔɔ nii yɛ skul lɛ bimɔ akɛ: “Mɛni hewɔ Nyɔŋmɔ bɔ adesai? Te Nyɔŋmɔ naa mitsɛ ni ji Muslimnyo lɛ ehãa tɛŋŋ? Eji gbɔmɔ kpakpa, no hewɔ lɛ mɛni hewɔ abuɔ lɛ akɛ ehe tseee lɛ? Mɛni hewɔ Nyɔŋmɔ bɔ lɛ?” Hetoi fioo ni minine shɛ nɔ lɛ bɛ faŋŋ ni enyɛɛɛ ehã miyiŋ atsɔ.\nYɛ afi 2002 lɛ, hemɔkɛyeli ni miyɔɔ yɛ Nyɔŋmɔ mli lɛ fɛɛ tã. No mli lɛ wɔfã kɛtee Germany etsɛko, ni otsi pɛ sɛɛ lɛ, mitsɛ baná stroki, ni nɔ nyɔ enɔ. Mikɛ afii pii esɔle ehã Nyɔŋmɔ koni ehã miweku lɛ aná gbɔmɔtsoŋ hewalɛ kpakpa ni amɛná miishɛɛ. Akɛni mile akɛ Ofe lɛ pɛ ji mɔ ni yɔɔ hewalɛ yɛ wala kɛ gbele nɔ hewɔ lɛ, daa gbi lɛ mikpaa lɛ fai ni ebaa mitsɛ wala yi. Misusu akɛ, ‘Eji nɔ ko bibioo kɛhã Nyɔŋmɔ akɛ ebaafee gbekɛ yoo fioo ko tsuinaa nii ehã lɛ.’ Miná nɔmimaa akɛ ebaatsu minibimɔ lɛ he nii. Shi mitsɛ gbo.\nAkɛni efee tamɔ nɔ ni Nyɔŋmɔ susuuu mihe hewɔ lɛ, ehe fee mi naakpɛɛ, ni enɛ hã mitsui kumɔ waa. Misusu akɛ, ‘Ekolɛ gbɛ ni mitsɔɔ nɔ misɔleɔ lɛ ni ejaaa, loo ekolɛ Nyɔŋmɔ bɛ.’ Minaa kpɛ mihe waa, ni minyɛɛɛ masɔle namaz sɔlemɔ lɛ dɔŋŋ. Minaaa akɛ nilee yɛ jamɔi krokomɛi lɛ atsɔɔmɔi lɛ amli, no hewɔ lɛ mimu sane naa akɛ Nyɔŋmɔ bɛ.\nNyɔji ekpaa sɛɛ lɛ, Yehowa Odasefoi ba wɔshĩa lɛ. Akɛni wɔsusuɔ akɛ Kristofoi leee nɔ ko kwraa hewɔ lɛ, mi kɛ minyɛmiyoo lɛ to akɛ wɔbaajɛ bulɛ mli wɔhã amɛle akɛ amɛtsɔɔmɔi lɛ ejaaa. Wɔ bi amɛ akɛ: “Mɛni hewɔ Kristofoi jáa Yesu, krɔɔs, Maria, kɛ amagai krokomɛi be ni Kitai Nyɔŋma lɛ wieɔ eshiɔ nifeemɔi ni tamɔ nakai lɛ?” Odasefoi lɛ jɛ Ŋmalɛi lɛ amli amɛgbala mli amɛhã wɔ faŋŋ akɛ anɔkwa Kristofoi jáaa amagai, ni akɛ, esa akɛ asɔle ahã Nyɔŋmɔ pɛ. Enɛ fee mi naakpɛɛ waa.\nKɛkɛ ni wɔ bi amɛ akɛ: “Ni Triniti lɛ hu? Kɛ́ Yesu ji Nyɔŋmɔ lɛ, te fee tɛŋŋ ni ebahi shikpɔŋ lɛ nɔ ni adesai gbe lɛ lɛ?” Shi kome ekoŋŋ lɛ, amɛjɛ Biblia lɛ mli amɛgbala mli amɛhã wɔ akɛ jeee Yesu ji Nyɔŋmɔ, ni asaŋ ekɛ Nyɔŋmɔ yeee egbɔ. Odasefoi lɛ tsɔɔ mli akɛ, enɛ hewɔ lɛ, amɛheee Triniti lɛ amɛyeee. Enɛ hã minaa kpɛ mihe waa, ni mikɛɛ mihe akɛ, ‘Esoro Kristofoi nɛɛ kwraa.’\nLoloolo lɛ, miitao male nɔ hewɔ ni mɛi gboiɔ kɛ nɔ hewɔ ni Nyɔŋmɔ ŋmɛɔ piŋmɔ gbɛ. Odasefoi lɛ kɛ wolo ni ji Nilee ní Kɛ Mɔ Yaa Naanɔ Wala Mli * lɛ tsɔɔ mi, ni emli saneyitsei lɛ ekomɛi wieɔ misanebimɔi lɛ ahe. Amrɔ nɔŋŋ ni amɛkɛ mi bɔi Biblia lɛ kasemɔ.\nBe fɛɛ be ni wɔbaakase nii lɛ, minaa hetoo ni hãa mitsui nyɔɔ mimli yɛ Biblia lɛ mli. Mibaná mile akɛ Nyɔŋmɔ gbɛ́i ji Yehowa. (Lala 83:19) Esu titri ji suɔmɔ ni osato bɛ mli. (1 Yohane 4:8) Ebɔ adesai, ejaakɛ eesumɔ ni amɛ hu amɛná wala mli ŋɔɔmɔ. Mibanu shishi akɛ, eyɛ mli akɛ Nyɔŋmɔ ŋmɛɔ jalɛsane ni ayeee gbɛ moŋ, shi eji enihiinii, ni etsɛŋ ebaafo sɛɛ kwraa kɛya naanɔ. Mikase akɛ Adam kɛ Hawa atuatsemɔ lɛ ji nɔ ni kɛ adesai wo oshara mli lɛ. (Romabii 5:12) Nibii ni yɔɔ mɔbɔ ni ejɛ mli kɛba lɛ eko ji wɔsuɔlɔi ni gboiɔ, tamɔ bɔ ni mitsɛ gbo lɛ. Shi Nyɔŋmɔ baajie amanehului ni tamɔ nɛkɛ lɛ kɛya yɛ jeŋ hee ni baaba lɛ mli, ni mɛi ni egboi lɛ baaba wala mli ekoŋŋ.—Bɔfoi lɛ Asaji 24:15.\nBiblia mli anɔkwalei lɛ hã miná misanebimɔi lɛ ahetoo. Mibɔi hemɔkɛyeli namɔ yɛ Nyɔŋmɔ mli ekoŋŋ. Be ni miyaa nɔ mileɔ Yehowa Odasefoi lɛ jogbaŋŋ lɛ, mibayɔse akɛ amɛyɛ nyɛmimɛi yɛ jeŋ fɛɛ. Minya ekomefeemɔ kɛ suɔmɔ ni yɔɔ amɛteŋ lɛ he waa. (Yohane 13:34, 35) Nɔ ni mikase yɛ Yehowa he lɛ tsirɛ mi koni masɔmɔ lɛ, ni no hewɔ lɛ, mikpɛ miyiŋ akɛ matsɔ Yehowa Odasefonyo. Abaptisi mi yɛ January 8, 2005.\nBɔ ni Biblia lɛ kɔne miyiŋ lɛ hã miná jwɛŋmɔ kpakpa yɛ shihilɛ lɛ he. Hetoi ni anyɛɔ akɛhe fɔ̃ɔ nɔ ni miná kɛjɛ Nyɔŋmɔ Wiemɔ lɛ mli lɛ hã mitsui nyɔ mimli. Gbohiiashitee he shiwoo ni Nyɔŋmɔ Wiemɔ lɛ kɛhãa lɛ shɛjeɔ mimii, ni ehãa mináa hiɛnɔkamɔ akɛ mana mitsɛ ekoŋŋ, ni enɛ hãa minaa miishɛɛ waa.—Yohane 5:28, 29.\nAfii ekpaa nɛ ní mikɛ miwu Jonathan ni sheɔ Nyɔŋmɔ gbeyei lɛ hi shi, ni wɔyɛ miishɛɛ waa. Mi kɛ lɛ fɛɛ ekase akɛ anɔkwale ni kɔɔ Nyɔŋmɔ he lɛ shishinumɔ waaa, ni yɛ nakai beaŋ nɔŋŋ lɛ eji jwetri ni nɔ bɛ. No hewɔ ni wɔkɛ mɛi krokomɛi gbaa wɔ hemɔkɛyeli kɛ wɔhiɛnɔkamɔ ni nɔ bɛ lɛ he sane lɛ. Ŋmɛnɛ lɛ, miná mile akɛ Yehowa Odasefoi jeee ‘mɛi srɔto’ ko, shi moŋ amɛji anɔkwa Kristofoi.\n^ kk. 15 Yehowa Odasefoi ji mɛi ni fee, shi amrɔ nɛɛ akpa kalamɔ.\nKɛmaje Mɔ Ko Kɛmaje Mɔ Ko Biblia mli Anɔkwalei lɛ Hã Miná Misanebimɔi lɛ Ahetoo\nAmɛjɛ Biblia lɛ mli Amɛhã Misanebimɔi lɛ Fɛɛ Ahetoo!


“Nyɛ Ha Gba Si Himi He Nɛ Tsɔ” (Hebri Bi 13:4) | Mawu Suɔmi\n“Nyɛ Ha Gba Si Himi He Nɛ Tsɔ”\n“O nihe mi yo kpeekpee ɔ, ná e he bua jɔmi.”—ABƐ 5:18.\n1, 2. Mɛni sane bimi he wa ma susu, nɛ mɛni he je?\nANƐ o sɛ gba si himi mi lo? Ke jã a, anɛ bua jɔmi ngɛ nyɛ gba si himi ɔ mi lo, aloo nyɛɛ kɛ haomihi nɛ a mi wa ngɛ kpee? Anɛ blɔ ba o kɛ o huno ɔ aloo o yo ɔ nyɛ kpɛti ɔ lo? Anɛ bua jɔmi ko be nyɛ gba si himi ɔ mi, se o hɛ mi kɛkɛ lɛ o ngɛ miae lo? Ke jã a, lɛɛ eko ɔ, e dɔɔ mo kaa suɔmi be nyɛ kpɛti hu. Akɛnɛ o ji Kristofo no he je ɔ, atsinyɛ jemi ko be he kaa o suɔ Yehowa Mawu, nɛ o suɔ kaa o gba si himi ɔ nɛ wo e hɛ mi nyami. Enɛ ɔ he ɔ, eko ɔ, haomi nɛ o kɛ ngɛ kpee amlɔ nɛ ɔ ngɛ o nya gbae nɛ e ngɛ o tsui yee. Ke jã e ji po ɔ, koo mwɔ sane ɔ nya kaa nɔ́ ko be hie peemi ngɛ he.\n2 Mwɔnɛ ɔ, Kristo se nyɛɛli komɛ ngɛ nɛ be ko nɛ be ɔ, a gba si himi ɔ be kpakpa. Se a nyɛ nɛ a dla a si himi ɔ. Mo hu o ma nyɛ ma ná bua jɔmi ngɛ o gba si himi ɔ mi. Ngɛ mɛni blɔ nɔ?\nHƐƐ MO KƐ SU MAWU KƐ O YO LOO O HUNO Ɔ HE\n3, 4. Mɛni he je nɛ ke nɔ ko kɛ e yo bɔ mɔde nɛ a hɛ mɛ kɛ su Mawu he ɔ, lɔ ɔ ma ha nɛ suɔmi nɛ ngɛ a kpɛti ɔ mi maa wa a? Mo ha enɛ ɔ he nɔ hyɛmi nɔ́.\n3 Ke o kɛ o yo loo o huno bɔ mɔde kaa nyɛ maa hɛ nyɛ kɛ su Mawu he ɔ, lɔ ɔ ma ha nɛ suɔmi nɛ ngɛ nyɛ kpɛti ɔ mi maa wa wawɛɛ. Mɛni he je? Mo susu nɔ́ hetomi nɔ́ nɛ ɔ he nɛ o hyɛ: Ngɔɔ lɛ kaa yoku ko sisi bli nɛ e yi mi ngɛ piɔɔ. Nyumu ko daa si ngɛ yoku ɔ se, nɛ yo ko hu daa si ngɛ yoku ɔ hɛ mi. Mɛ ni enyɔ ɔmɛ tsuo a bɔni yoku ɔ kuɔmi. Benɛ a ngɛ yoku ɔ sisi ɔ, blɔ agbo ngɛ a kpɛti. Se benɛ a ngɛ kuɔe kɛ ngɛ hiɔwe yae ɔ, a bɔni a sibi he sumi. Anɛ o na oti nɛ ngɛ nɔ́ hetomi nɔ́ nɛ ɔ mi ɔ lo?\n4 Wa ma nyɛ maa ngɔ mɔde nɛ o ngɛ bɔe kaa o ma sɔmɔ Yehowa kɛ pi si ɔ kɛ to mɔde nɛ o maa bɔ kɛ kuɔ yoku ko ɔ he. Akɛnɛ o suɔ Yehowa he je ɔ, o bɔni yoku ɔ kuɔmi momo. Se ke blɔ ba o kɛ o yo ɔ loo o huno ɔ nyɛ kpɛti ɔ, lɛɛ eko ɔ, o ngɛ yoku ɔ kuɔe ngɛ e hɛ mi nɛ lɛɛ e ngɛ kuɔe ngɛ e se. Se ke nyɛ tsa nɔ nɛ nyɛ kuɔ ɔ, mɛni maa ba? Sisije ɔ lɛɛ blɔ saii maa hi nyɛ kpɛti. Se ke nyɛ bɔ mɔde nɛ nyɛ kuɔ ɔ, lɔ ɔ tsɔɔ kaa nyɛ ngɛ Mawu he sue, nɛ enɛ ɔ ma ha nɛ nyɛ maa su nyɛ sibi a he. Niinɛ, Mawu he nɛ o maa hɛ kɛ su ɔ ji nɔ́ titli nɛ maa ye bua mo nɛ suɔmi nɛ mi wa maa hi o kɛ o yo ɔ aloo o huno ɔ nyɛ kpɛti. Se kɛ o ma plɛ kɛ pee enɛ ɔ kɛɛ?\nKe o ngɔ Baiblo mi nile kɛ tsu ní ɔ, suɔmi nɛ ngɛ o gba si himi ɔ mi ɔ mi maa wa\n5. (a) Mɛni ji blɔ kake nɔ nɛ o maa gu kɛ hɛ mo kɛ su Yehowa he nɛ suɔmi nɛ ngɛ o kɛ o yo aloo o huno nyɛ kpɛti ɔ hu mi maa wa? (b) Kɛ Yehowa buɔ gba si himi ha kɛɛ?\n5 Blɔ kake nɛ he hia nɛ maa ye bua o kɛ o yo ɔ loo o huno ɔ konɛ suɔmi nɛ ngɛ nyɛ kpɛti ɔ mi nɛ wa ji, nɛ nyɛ maa ngɔ gba si himi he ga womi nɛ ngɛ Mawu Munyu ɔ mi ɔ kɛ tsu ní. (La 25:4; Yesaya 48:17, 18) Mo susu ga womi pɔtɛɛ ko nɛ bɔfo Paulo kɛ ha a he nɛ o hyɛ. E ke: “Nyɛ ha gba si himi he nɛ tsɔ.” (Hebri Bi 13:4) Mɛni enɛ ɔ tsɔɔ? Ke a ke a ha nɔ́ ko “he nɛ tsɔ” ɔ, lɔ ɔ tsɔɔ kaa e sa nɛ a ha nɛ bumi nɛ hi he, nɛ a na lɛ kaa nɔ́ ko nɛ he jua wa. Nɛ jã tutuutu ji bɔ nɛ Yehowa buu gba si himi ɔ nɛ. E buu lɛ kaa nɔ́ ko nɛ he jua wa.\nHA NƐ SUƆMI NITSƐ NƐ O NGƐ HA YEHOWA A NƐ WO MO GƐJƐMI\n6. Mɛni ji nɔ́ nɛ Paulo ga womi nɛ kɔɔ gba si himi he ɔ tsɔɔ, nɛ mɛni he je e he hia kaa wa ha enɛ ɔ nɛ hi wa juɛmi mi ɔ?\n6 Ngɛ anɔkuale mi ɔ, akɛnɛ o kɛ o yo ɔ aloo o huno ɔ ji Mawu sɔmɔli he je ɔ, nyɛ le momo kaa gba si himi he jua wa nɛ e ngɛ klɔuklɔu. Yehowa nitsɛ ji nɔ nɛ to gba si himi sisi. (Kane Mateo 19:4-6.) Se ke o kɛ haomi ngɛ kpee amlɔ nɛ ɔ, lemi nɛ o le kaa gba si himi he jua wa nɛ e ngɛ klɔuklɔu ɔ kɛkɛ be hae nɛ nyɛ ni enyɔ ɔmɛ nyɛ maa hi si ngɛ suɔmi kɛ bumi mi. Lɛɛ mɛni maa ye bua mo mɔ konɛ o pee jã? Benɛ Paulo ngɛ tsɔɔe kaa e sa nɛ nihi nɛ a ha bumi nɛ hi a gba si himi he ɔ, moo to nɔ́ nɛ e de ɔ he hɛ saminya. E de we ke, “gba si himi he tsɔ”; mohu ɔ, e de ke, ‘nyɛ ha gba si himi he nɛ tsɔ.’ Pi kaa Paulo ngɛ nɔ́ ko nɛ e yɔse he munyu tue kɛkɛ; mohu ɔ, e ngɛ ga woe. * Ke o ha enɛ ɔ hi o juɛmi mi ɔ, lɔ ɔ maa ye bua mo nɛ e maa wo mo gɛjɛmi konɛ bumi nɛ o ngɛ ha o yo aloo o huno ɔ mi nɛ wa. Mɛni he je?\n7. (a) Mɛni ji Ngmami ɔ mi famihi nɛ wa buɔ tue, nɛ mɛni he je? (b) Mɛni se namihi ngɛ tue bumi he?\n7 Mo susu bɔ nɛ o buɔ Ngmami ɔ mi fami kpahi kaa waa pee nihi kaseli aloo wa bua wa he nya kɛ ja Mawu ɔ he nɛ o hyɛ. (Mateo 28:19; Hebri Bi 10:24, 25) Niinɛ, fami nɛ ɔmɛ a nɔ yemi yee be komɛ. Eko ɔ, ni nɛmɛ nɛ o fiɛɛɔ kɛ haa a bui tue, aloo o ní tsumi haa pɔ tɔɔ mo wawɛɛ, nɛ lɔ ɔ he ɔ, Kristofohi a kpehi yami yee ha mo wawɛɛ. Se kɛ̃ ɔ, o fiɛɛɔ Matsɛ Yemi sɛ gbi ɔ haa nihi, nɛ o yaa Kristofohi a kpehi daa. Nɔ ko nɔ ko be o nya nyɛe maa tsi, Satan po be nyɛe maa tsi o nya! Mɛni he je? Ejakaa suɔmi nitsɛ nɛ o ngɛ ha Yehowa a ji nɔ́ nɛ woɔ mo gɛjɛmi konɛ o ye e mlaa amɛ a nɔ. (1 Yohane 5:3) Mɛni se nami ngɛ enɛ ɔ he? Fiɛɛmi kɛ asafo mi kpehi nɛ o yaa daa a haa mo tue mi jɔmi kɛ bua jɔmi nitsɛ, ejakaa o le kaa o ngɛ Mawu suɔmi nya ní pee. Nɛ enɛ ɔ ji nɔ́ nɛ woɔ mo gɛjɛmi. (Nehemia 8:10) Mɛni ji nɔ́ nɛ wa kaseɔ ngɛ enɛ ɔ mi?\n8, 9. (a) Mɛni ji nɔ́ nɛ maa wo wɔ he wami konɛ waa bu ga nɛ a wo wɔ kaa wa ha bumi nɛ ba gba si himi he ɔ tue, nɛ mɛni he je? (b) Mɛni níhi enyɔ a he wa ma susu?\n8 Suɔmi nɛ mi kuɔ nɛ o ngɛ ha Mawu ɔ woɔ mo he wami nɛ o buɔ fami nɛ e fã wɔ kaa waa fiɛɛ nɛ wa bua wa he nya a tue ke o kɛ haomi ngɛ kpee po. Jã nɔuu nɛ suɔmi nɛ o ngɛ ha Yehowa a ma nyɛ maa wo mo gɛjɛmi konɛ o bu Ngmami ɔ mi ga womi nɛ ji “nyɛ ha gba si himi he nɛ tsɔ” ɔ hu tue, ke jã peemi he wa po. (Hebri Bi 13:4; La 18:29; Fiɛlɔ 5:4) Jehanɛ hu ɔ, kaa bɔ nɛ Mawu jɔɔ o mɔde bɔmi ngɛ fiɛɛmi kɛ asafo mi kpehi a yami nɔ ɔ, jã nɔuu nɛ ke o ngɛ mɔde bɔe kaa o ma ha nɛ bumi nɛ ba o gba si himi he ɔ, Yehowa maa na nɛ e maa jɔɔ mo.—1 Tesalonika Bi 1:3; Hebri Bi 6:10.\n9 Kɛ o ma plɛ kɛ ha bumi nɛ ba o gba si himi he ha kɛɛ? E he hia kaa o kua ní peepeehi nɛ ma puɛ o gba si himi ɔ. Jehanɛ se hu ɔ, e sa kaa o pee níhi nɛ ma ha nyɛ suɔmi ɔ mi maa wa.\nMOO YU O HE NGƐ MUNYU TUTUI KƐ NÍ PEEPEEHI NƐ WOƆ GBA SI HIMI HE MU Ɔ HE\n10, 11. (a) Mɛni ní peepeehi gbeɔ gba si himi he guɛ? (b) Mɛni sane e sa kaa wa bi wa yihi kɛ wa hunomɛ?\n10 Be ko ɔ, Kristofo no ko nɛ e ji yogbayo ɔ de ke: “I sɔle ha Yehowa nɛ́ e ye bua mi konɛ ma to ye tsui si kɛ ya si nyagbe.” Ngɛ mɛni he? E de ke: “Ye huno ɔ jɛɔ mi. Eko ɔ, o be pahi nae ngɛ ye he mohu, se jɛmi munyuhi nɛ e tuɔ ɔ yeɔ ye tsui wawɛɛ kaa bɔ nɛ pa yeɔ nɔ ɔ. Munyu nɛ ɔmɛ ekomɛ ji, ‘O ji tlomi ha mi,’ aloo ‘Se nami ko be o he.’” Kaa bɔ nɛ yo ɔ de ɔ, jɛmi munyuhi nɛ a tuɔ ngɛ gba si himi mi ɔ ngɛ hɛdɔ.\n11 E ngɛ dɔmi kaa nɔ kɛ e yo nɛ a ji Kristofohi maa tu a sibi munyu yayahi nɛ plaa nɔ! Atsinyɛ jemi ko be he kaa bumi be gba si himi nɛ a jɛɛ nɔ ngɛ mi ɔ he. Kɛ o gba si himi ɔ ngɛ kɛɛ ngɛ enɛ ɔ blɔ fa mi? Blɔ kake nɛ o maa gu nɔ kɛ le bɔ nɛ o gba si himi ɔ ngɛ ha ji kaa o kɛ he si bami ma bi o yo ɔ loo o huno ɔ ke, “Kɛ ye munyu tutui peeɔ mo ha kɛɛ?” Ke behi fuu ɔ, e peeɔ o yo ɔ aloo o huno ɔ kaa o munyu tutui plaa lɛ ɔ, lɛɛ e sa nɛ o tsake.—Galatia Bi 5:15; kane Efeso Bi 4:31.\n12. Mɛni ma ha nɔ ko jami maa pee yaka ngɛ Mawu hɛ mi?\n12 Mo ha nɛ e hi o juɛmi mi heii kaa bɔ nɛ o kɛ o lilɛ tuɔ munyu ngɛ gba si himi mi ɔ saa o kɛ Yehowa nyɛ kpɛti huɛ bɔmi ɔ he. Baiblo ɔ de ke: “Anɛ nyɛ ti nɔ ko susuu kaa e ngɛ Mawu jae bɔ nɛ sa lo? Jamɛ a nɔ ɔ, e kɔ e lilɛ mi. Ke e kɔɛ e lilɛ mi ɔ, tsa pi Mawu nɛ e ngɛ jae, se lɛ nitsɛ e he kɛkɛ nɛ e ngɛ sisie.” (Yakobo 1:26) O munyu tutui kɛ o jami ɔ ngɛ tsakpa. Ni komɛ susu kaa ke nɔ ko tsɛɛ e he ke Mawu jalɔ ɔ, nɔ́ saisaa nɛ yaa nɔ ngɛ e we mi ɔ he hia we tsɔ. Baiblo ɔ fĩ we susumi nɛ ɔ se. Koo sisi o he. E ji hɛdɔ sane. (Kane 1 Petro 3:7.) Eko ɔ, o bɔɔ mɔde, nɛ o ngɛ kã hulɔ, se ke o jee blɔ nɛ o tuɔ o yo loo o huno jɛmi munyuhi kɛ yeɔ lɛ awi ɔ, o ngɛ gba si himi he mu woe, nɛ Mawu be jami nɛ o jaa lɛ ɔ nɔ kplɛɛe.\n13. Mɛni blɔ nɔ ko ma nyɛ maa pee e huno aloo e yo nɔdɔ nɔ́ ngɛ?\n13 Jehanɛ ɔ, e sa kaa nyumu kɛ e yo nɛ hyɛ saminya nɛ a ko pee a sibi nɔdɔ nɔ́ be mi nɛ a dɔɛ jã peemi. Mo ha nɛ wa susu nɔ hyɛmi ní enyɔ nɛ ɔmɛ a he nɛ waa hyɛ: Binyɛ ko nɛ be huno pɔɔ Kristofo no yotsɛ ko nɛ ngɛ asafo ɔ mi ɔ tsɛmi ngɛ tɛlifoo nɔ nɛ e biɔ lɛ ga womi, nɛ a tuɔ munyu be gagaa; nyɛminyumu Kristofo no ko nɛ be yo kɛ nyɛmiyo yogbayo ko yaa fiɛɛmi daa otsi, nɛ a se kɛɛ. Eko ɔ, yotsɛ ɔ kɛ yogbayo ɔ nɛ a tu a he munyu ɔ hɛɛ we juɛmi yaya; se kɛ a ní peepee ɔ maa sa a yo loo a huno ɔ he ha kɛɛ? Yogbayo ko nɛ e huno peeɔ jã a de ke: “Ke i na nɛ ye huno ɔ ngɛ be fuu puɛe ngɛ nyɛmiyo kpa ko he ngɛ asafo ɔ mi ɔ, e dɔɔ mi. E haa e peeɔ mi kaa ye he be se nami.”\n14. (a) Mɛni gba si himi mi blɔ nya ní tsumi he munyu a tu ngɛ 1 Mose 2:24 ɔ? (b) Mɛni sane e sa kaa wa bi wa he?\n14 Sisi numi ngɛ he kaa nɔ́ nɛ ɔ hao yo nɛ ɔ, nɛ jã kɛ̃ nɛ e haoɔ nihi nɛ a ngɛ si fɔfɔɛ kaa jã a mi. A he piɛɛli ɔmɛ ma a hɛ ngɔ fɔ gba si himi he ga womi nɛ he hia nɛ je Mawu ngɔ nɛ ji, ‘nyumu ma si e tsɛ kɛ e nyɛ, nɛ e maa ngɔ e he ya mɛtɛ e yo he’ ɔ nɔ. (1 Mose 2:24) Niinɛ, e sa kaa nihi nɛ a sɛ gba si himi mi ɔ nɛ bu a fɔli; se e ji Mawu blɔ nya tomi kaa a ná be fuu ha a yihi kɛ a hunomɛ. Jã kɛ̃ nɛ Kristofohi suɔ a nyɛmimɛ Kristofohi saminya; se kɛ̃ ɔ, nihi titli nɛ e sa kaa a je suɔmi nɛ mi wa kpo kɛ ha ji a yihi kɛ a hunomɛ. Enɛ ɔ he ɔ, ke Kristofo no nɛ sɛ gba si himi mi puɛɔ be fuu ngɛ nɔ nɛ pi e e huno loo e yo he, aloo e kɛ nyɛmimɛ Kristofohi bɔɔ gbagbanii tsɔ ɔ, lɔ ɔ ma nyɛ maa ngɔ haomi kɛ ba a gba si himi ɔ mi. Anɛ lɔ ɔ ji nɔ́ nɛ ha pɛ ngɛ o gba si himi ɔ mi ɔ lo? Bi o he ke, ‘Anɛ i náa be kɛ haa ye huno loo ye yo ɔ, nɛ ke e ngɛ nɔ́ ko dee ɔ, i buɔ lɛ tue, nɛ i jeɔ suɔmi nɛ sa kpo kɛ tsɔɔ lɛ lo?’\n15. Ngɛ Mateo 5:28 ɔ nya a, mɛni he je e sɛ kaa Kristofo no nɛ sɛ gba si himi mi ɔ nɛ puɛ be fuu tsɔ ngɛ nɔ nɛ pi e yo loo e huno he ɔ?\n15 Jehanɛ se ɔ, ke nyumu ko nɛ e ji Kristofo no nɛ sɛ gba si himi mi puɛɔ be fuu tsɔ ngɛ yo kpa ko he, aloo yo ko nɛ e ji Kristofo no nɛ sɛ gba si himi mi hu puɛɔ be fuu ngɛ nyumu kpa ko he ɔ, jamɛatsɛ ɔ ngɔ e he kɛ ngɛ oslaa mi woe. Mɔbɔ sane ji kaa Kristo se nyɛɛli komɛ nɛ sɛ gba si himi mi ɔ ya ná suɔmi nɛ hii nyumu kɛ yo a kpɛti ɔ kɛ ha nihi nɛ a kɛ mɛ bɔɔ wawɛɛ ɔ. (Mateo 5:28) Enɛ ɔ ha nɛ a ngɔ a he ya wo ní peepeehi nɛ woɔ gba si himi he mu ɔ mi. Moo susu nɔ́ nɛ bɔfo Paulo de ngɛ sane nɛ ɔ he ɔ he nɛ o hyɛ.\nE SA NƐ “NYUMU KƐ YO NƐ A YE A SIBI ANƆKUALE”\n16. Mɛni fami Paulo kɛ ha ngɛ gba si himi he?\n16 Benɛ Paulo wo ga kaa wa “ha gba si himi he nɛ tsɔ” ɔ, e bɔ kɔkɔ hu ke: “Nyumu kɛ yo nɛ́ a ye a sibi anɔkuale. Ejakaa Mawu maa kojo yaholi, kɛ gba puɛli.” (Hebri Bi 13:4) Enɛ ɔ tsɔɔ kaa gba si himi mi pɛ nɛ e sa kaa bɔmi nami nɛ ya nɔ ngɛ. Enɛ ɔ he ɔ, Kristofohi buɔ Mawu munyu nɛ nyɛɛ se nɛ ɔ tue. E de ke: “O nihe mi yo kpeekpee ɔ, ná e he bua jɔmi.”—Abɛ 5:18.\n17. (a) Mɛni he je bɔ nɛ je ɔ susuɔ ngɛ gba puɛmi he ɔ tsakee we bɔ nɛ Kristofohi buu gba puɛmi ha a? (b) Mɛni blɔ nɔ wa ma nyɛ maa kase Hiob ngɛ?\n17 Ke nɔ ko kɛ nɔ nɛ pi e yo loo e huno ya ná bɔmi ɔ, lɔ ɔ tsɔɔ kaa e bui Mawu mlaa nɛ kɔɔ je mi bami he ɔ. Mwɔnɛ ɔ, nihi fuu buu gba puɛmi kaa nɔ́ ko nɛ tɔmi be he. Se bɔ nɛ adesa kpahi susuɔ ngɛ gba puɛmi he ɔ tsakee we bɔ nɛ Kristofohi buu lɛ ha a. A le kaa nyagbe ɔ, ‘Mawu ji nɔ nɛ maa kojo yaholi kɛ gba puɛli,’ se pi nɔmlɔ. (Hebri Bi 10:31; 12:29) Enɛ ɔ he ɔ, anɔkuale Kristofohi kɛ mlaa nɛ Yehowa wo ngɛ sane nɛ ɔ he ɔ tsuɔ ní. (Kane Roma Bi 12:9.) Mo kai kaa blematsɛ Hiob de ke: “I ka kita kaa i kɛ akɔnɔ hɛngmɛ be zangmayo ko hyɛe gblegbleegble.” (Hiob 31:1) Niinɛ, bɔ nɛ pee nɛ anɔkuale Kristofohi nɛ a ko pee nɔ́ ko nɛ ma ha a puɛ gba a, a hyɛɛ saminya konɛ a ko ngɔ akɔnɔ hɛngmɛ kɛ ya hyɛ nɔ ko nɛ pi a yo loo a huno.—Hyɛ Mi Tsɔɔmi Munyuhi nɛ ji, “Nɔ́ Nɛ Baiblo ɔ Deɔ Ngɛ Gba Mi Pomi Kɛ Gba Jemi He.”\n18. (a) Kɛ Yehowa buɔ gba puɛmi ha kɛɛ? (b) Mɛni blɔ nɔ gba puɛmi ngɛ kaa wɔ jami ngɛ?\n18 Kɛ Yehowa buɔ gba puɛmi ha kɛɛ? Mose Mlaa a yeɔ bua wɔ nɛ wa naa Yehowa juɛmi ngɛ sane ɔ he. Ngɛ Blema Israel ɔ, gba puɛmi kɛ wɔ jami piɛɛ yayamihi nɛ a buɔ nɔ gbenɔ fɔ ngɛ he ɔ a he. (3 Mose 20:2, 10) Anɛ o nɛ kaa gba puɛmi ngɛ kaa wɔ jami lo? Mo susu nɔ́ nɛ ɔ he nɛ o hyɛ. Ke Israel no ko jaa amaga a, lɔ ɔ tsɔɔ kaa e yi somi nɛ ngɛ e kɛ Yehowa a kpɛti ɔ nɔ. Jã kɛ̃ nɛ ke Israel no ko puɛ gba a, lɔ ɔ hu tsɔɔ kaa e yi somi nɛ ngɛ e kɛ e huno aloo e yo a kpɛti ɔ nɔ. Mɛ ni enyɔ ɔmɛ tsuo a pee yi wu tso ní. (2 Mose 19:5, 6; 5 Mose 5:9; kane Malaki 2:14.) Enɛ ɔ he ɔ, mɛ ni enyɔ ɔmɛ tsuo a tɔ̃ ngɛ Yehowa Mawu anɔkualetsɛ ɔ hɛ mi.—La 33:4.\n19. Mɛni ma nyɛ maa wo nɔ ko he wami konɛ e mwɔ e yi mi kpɔ kaa e be gba puɛe kɔkɔɔkɔ, nɛ mɛni he je?\n19 E ji anɔkuale kaa Kristofohi be Mose Mlaa a sisi. Se ke e ngɛ Kristofohi a juɛmi mi kaa ngɛ blema Israel ɔ, a bu gba puɛmi kaa yayami agbo ɔ, lɔ ɔ maa wo a yi mi kpɔ nɛ a mwɔ kaa a be gba puɛe ɔ mi he wami. Mɛni he je? Ha nɛ wa susu nɔ́ nɛ ɔ he nɛ waa hyɛ: Anɛ o ma ya sɛ sɔlemi tsu ko mi nɛ o kpla si ngɛ amaga ko hɛ mi, nɛ o sɔle lo? O ma de ke o be jã pee kɔkɔɔkɔ. Nɛ ke nɔ ko de mo ke ke o pee jã a, e ma ha mo sika fuu hu nɛɛ? Anɛ o maa pee jã lo? O ma de ke o be jã pee gblegbleegble! Niinɛ, anɔkuale Kristofo no ko be susue kɔkɔɔkɔ kaa e maa je Yehowa se nɛ e ya ja wɔ. Jã kɛ̃ nɛ e sɛ kaa Kristofohi nɛ a susu kaa a maa je a Mawu nɛ ji Yehowa a, kɛ a yo loo a huno se kɛ ya puɛ gba, ke nɔ́ nɛ a ma ná kɛ je mi ɔ kle kaa mɛni po. (La 51: 1, 4; Kolose Bi 3:5) E ko ba kɔkɔɔkɔ kaa wa ma ya pee nɔ́ ko nɛ ma ha Satan bua maa jɔ, se e maa gbe Yehowa he guɛ, nɛ e maa wo gba si himi nɛ ngɛ klɔuklɔu ɔ he mu.\nNƆ́ NƐ O MAA PEE KONƐ SUƆMI NƐ NGƐ NYƐ GBA SI HIMI Ɔ MI Ɔ MI NƐ WA\n20. Mɛni ngɛ nɔ yae ngɛ gba si himi komɛ a mi? Mo ha enɛ ɔ he nɔ hyɛmi nɔ́.\n20 Ngɛ ní peepeehi nɛ woɔ gba si himi he mu nɛ o ma je o he kɛ je he ɔ se ɔ, mɛni ji níhi nɛ o ma nyɛ maa pee konɛ o ná bumi kɛ ha o huno loo o yo ekohu? Bɔ nɛ pee nɛ waa na heto ɔ, ha waa ngɔ gba si himi kɛ to we ko he. Jehanɛ ɔ, waa ngɔ mi mi jɔmi munyuhi, ní peepeehi nɛ sa, kɛ ní kpahi nɛ bumi ngɛ he nɛ nyumu kɛ e yo peeɔ ha a sibi ɔ kɛ to afɛu níhi nɛ a kɛ dlaa we mi ɔ he. Ke nyɛ suɔ nyɛ sibi wawɛɛ ɔ, lɛɛ nyɛ gba si himi ɔ ngɛ kaa we nɛ a ngɔ afɛu níhi kɛ dla mi saminyayoo. Ke suɔmi nɛ nyɛ ngɛ ha nyɛ sibi ɔ nɔ gbɔ ɔ, nyɛ gba si himi ɔ mi níhi nɛ ngɛ fɛu ɔ hu nɔ ma gbɔ nɛ e maa pee kaa we nɛ a dla we mi kɛ afɛu nɔ́ ko. Akɛnɛ nyɛ suɔ kaa nyɛɛ bu Mawu fami kaa ‘nyɛ ha gba si himi he nɛ ba nyami’ ɔ tue he je ɔ, lɔ ɔ maa wo nyɛ gɛjɛmi konɛ nyɛ dla nyɛ si himi ɔ. Ngɛ anɔkuale mi ɔ, ke nɔ́ ko nɛ he jua wa nɛ bumi ngɛ he puɛ ɔ, e sa kaa a dla lɛ. Mɛni blɔ nɔ o maa gu kɛ pee enɛ ɔ? Mawu Munyu ɔ de ke: “Nile a kɛ poɔ we; e nɔ nɛ a maa we ɔ kɛ fɔɔ. Juɛmi nɛ a kɛ dlaa tsu mi, nɛ a woɔ mi ní kpakpahi, kɛ afɛu níhi.” (Abɛ 24:3, 4) Mo susu bɔ nɛ munyu nɛ ɔmɛ kɔɔ gba si himi he ha a he nɛ o hyɛ.\n21. Mɛni wa ma nyɛ maa pee kɛ dla wa gba si himi ɔ bɔɔbɔɔbɔɔ? (Hyɛ daka nɛ ngɛ ji, “ Mɛni Ma Nyɛ Ma Pee Kɛ Dla Ye Gba Si Himi ɔ?” hulɔ.)\n21 Ní kpakpa nɛ hii we nɛ bua jɔmi ngɛ mi ɔ mi ɔ ekomɛ ji suɔmi nitsɛ, Mawu gbeye yemi, kɛ hemi kɛ yemi nɛ mi wa. (Abɛ 15:16, 17; 1 Petro 1:7) Ní nɛ ɔmɛ haa bua jɔmi hii gba si himi mi. Se ngɛ abɛ nɛ ɔ mi ɔ, anɛ o na blɔ nɔ nɛ a guu kɛ woɔ tsu mi ní kpakpahi ɔ lo? “Juɛmi” ji nɔ́ nɛ a kɛ peeɔ jã. Niinɛ, Baiblo mi nile ngɛ he wami, nɛ e ma nyɛ ma tsake bɔ nɛ nɔ ko susuɔ níhi a he ha. Enɛ ɔ he ɔ, ke nihi kɛ Baiblo mi nile tsu ní ɔ, lɔ ɔ ma nyɛ maa wo mɛ he wami konɛ a ná suɔmi nɛ mi wa kɛ ha a sibi ekohu. (Roma Bi 12:2; Filipi Bi 1:9) Lɔ ɔ he ɔ, be tsuaa be nɛ o kɛ o huno loo o yo maa hi si nɛ nyɛ ma susu Baiblo ngmami ko kaa ngmami nɛ a ma susu he ngɛ ligbi ɔ mi, aloo Baiblo mi munyu ko nɛ je kpo ngɛ Hwɔɔmi Mɔ ɔ, aloo Awake! ɔ mi nɛ kɔɔ gba si himi he ɔ, e ngɛ kaa nɔ́ nɛ nyɛ ngɛ afɛu níhi nɛ nyɛɛ kɛ ma nyɛ ma dla nyɛ we ɔ mi ɔ a he susue. Ke suɔmi nɛ nyɛ ngɛ ha Yehowa a wo nyɛ he wami nɛ nyɛ ngɔ ga womi nɛ wa sɛsɛ he nɛ ɔ kɛ tsu ní ngɛ nyɛ gba si himi ɔ mi ɔ, e ngɛ kaa nɔ́ nɛ nyɛ ngɔ afɛu níhi kɛ ngɛ nyɛ tsu mi dlae. Enɛ ɔ ma ha nɛ níhi nɛ haa nyɛ bua jɔmi ngɛ nyɛ gba si himi ɔ mi be ko nɛ be ɔ maa kpale kɛ ba ekohu.\n22. Ke wa bɔ mɔde nɛ wa tsu wa blɔ fa mi nɔ́ konɛ suɔmi nɛ ngɛ wa gba si himi ɔ mi ɔ mi nɛ wa a, kɛ wa maa nu he ha kɛɛ?\n22 Ngɛ anɔkuale mi ɔ, eko ɔ, e ma he be, nɛ e ma bi mɔde bɔmi hu loko nyɛ ma nyɛ maa ngɔ afɛu ní ɔmɛ kɛ to a to hehi. Se ke o bɔ mɔde wawɛɛ nɛ o tsu o blɔ fa mi nɔ́ ɔ, o tsui maa nɔ o mi wawɛɛ kaa o kɛ Baiblo mlaa nɛ nyɛɛ se nɛ ɔ ngɛ ní tsue: “Nɔ tsuaa nɔ nɛ bu e nyɛmi pe lɛ nitsɛ e he.” (Roma Bi 12:10; La 147:11) Nɔ́ nɛ pe kulaa ji kaa, mɔde nɛ o ngɛ bɔe kaa o ma ha bumi nɛ ba o gba si himi ɔ he ɔ ma ha o maa hi Mawu suɔmi ɔ mi.\n^ kk. 6 Munyuhi nɛ Paulo tu kɛ sɛ hlami ɔ tsɔɔ kaa gba si himi he ga womi nɛ ɔ piɛɛ ga womi munyuhi fuu nɛ e tu ɔ a he.—Hebri Bi 13:1-5.\nMƐNI MA NYƐ MA PEE KƐ DLA YE GBA SI HIMI Ɔ?\nSisi tomi mlaa: “E sa kaa nyɛ ti nɔ tsuaa nɔ nɛ suɔ e yo kaa bɔ nɛ e suɔ lɛ nitsɛ e he, nɛ yogbayo tsuaa yogbayo nɛ bu e huno.”—Efeso Bi 5:33.\nMɛni su kpakpahi ye yo ɔ aloo ye huno ɔ ngɛ, nɛ kɛ ma plɛ kɛ tsɔɔ kaa ye bua jɔ e he ha kɛɛ?—Abɛ 14:1; 31:29; 1 Petro 3:1, 6; 4:8.\nAnɛ i bɔɔ mɔde kaa ma nu ye yo aloo ye huno ɔ susumihi kɛ he numihi a sisi konɛ ma kɛ tsɔɔ kaa i buu lɛ lo?—Filipi Bi 2:4.\nAnɛ i suɔ kaa ma ma ye hɛ ngɔ fɔ ye yo loo ye huno ɔ fã tɔmihi a nɔ lo?—Mateo 6:14, 15.\nAnɛ i jeɔ suɔmi kpo kɛ tsɔɔ ye yo loo ye huno ɔ be tsuaa be lo?—Lahi A Mi La 2:9-14.\nMɛni Mawu jami mi otihi nɛ wa ngɛ mɔde bɔe kaa wa maa su a he?—Mateo 6:33, 34; 1 Korinto Bi 9:24-27.\nMɛni ma nyɛ ma sɛ hlami ma pee kɛ wo ye yo ɔ loo ye huno ɔ he wami konɛ waa pee kake kɛ kane Baiblo ɔ nɛ wa susu daa ligbi ngmami ɔ he?


Yeremia 37 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nKaldeabii lɛ shi kɛtee be kukuoo ko pɛ (1-10)\nAwo Yeremia tsuŋ (11-16)\nZedekia kɛ Yeremia kpe (17-21)\nAhã Yeremia blodo (21)\n37 Ni Maŋtsɛ Zedekia,+ Yosia binuu lɛ, bɔi maŋtsɛyeli yɛ Konia,*+ Yehoiakim binuu lɛ najiaŋ, ejaakɛ Babilon maŋtsɛ Nebukadnezar* wó lɛ maŋtsɛ yɛ Yuda shikpɔŋ lɛ nɔ.+ 2 Shi lɛ kɛ etsuji lɛ, kɛ shikpɔŋ lɛ nɔ bii lɛ booo Yehowa wiemɔi ni etsɔ gbalɔ Yeremia nɔ ewie lɛ atoi. 3 Ni Maŋtsɛ Zedekia tsu Yehukal,+ Shelemia binuu lɛ, kɛ Zefania,+ Maaseia binuu lɛ, ni ji osɔfo lɛ kɛtee gbalɔ Yeremia ŋɔɔ akɛ: “Ofainɛ sɔlemɔ ohã Yehowa, wɔ-Nyɔŋmɔ lɛ ohã wɔ.” 4 Yeremia yaa ebaa yɛ maŋbii lɛ ateŋ, ejaakɛ no mli lɛ, awoko lɛ tsuŋ.+ 5 No mli lɛ, Farao asraafoi lɛ efã ta kɛjɛ Ejipt amɛmiiba,+ ni Kaldeabii ni ewo Yerusalem he ka lɛ nu amɛhe. No hewɔ lɛ, amɛje Yerusalem he amɛtee.+ 6 Kɛkɛ ni Yehowa kɛɛ gbalɔ Yeremia akɛ: 7 “Nɔ ni Yehowa, Israel Nyɔŋmɔ lɛ kɛɛ nɛ, ‘Nyɛyakɛa Yuda maŋtsɛ lɛ, mɔ ni tsu nyɛ miŋɔɔ koni nyɛbabi mi nii lɛ akɛ: “Naa! Farao asraafoi lɛ ni miiba koni amɛbaye amɛbua nyɛ lɛ baaku amɛsɛɛ kɛya amɛshikpɔŋ ni ji Ejipt lɛ nɔ.+ 8 Ni Kaldeabii lɛ baaku amɛsɛɛ amɛba, ni amɛbawu amɛshi maŋ nɛɛ, ni amɛbaaŋɔ maŋ lɛ, ni amɛkɛ la baashã maŋ lɛ.”+ 9 Nɔ ni Yehowa kɛɛ nɛ, “Nyɛkalakaa nyɛ diɛŋtsɛ nyɛhe* nyɛkɛa akɛ, ‘Bɔ fɛɛ bɔ ni fee lɛ Kaldeabii lɛ baaje wɔhe amɛya,’ ejaakɛ amɛyaŋ. 10 Kɛ́ nyɛtswia Kaldeabii asraafoi lɛ ni wuɔ amɛshiɔ nyɛ lɛ fɛɛ anii ni eshwɛ amɛteŋ mɛi ni epila lɛ pɛ po lɛ, amɛbaate shi kɛjɛ amɛmama tsũi lɛ amli ni amɛkɛ la baashã maŋ nɛɛ.”’”+ 11 Be ni Kaldeabii asraafoi lɛ je Yerusalem he amɛtee yɛ Farao asraafoi lɛ ahewɔ lɛ,+ 12 Yeremia yi mli kɛjɛ Yerusalem akɛ eeya Benyamin shikpɔŋ lɛ nɔ+ eyahe egbɛfaŋnɔ yɛ jɛmɛ yɛ emaŋbii lɛ ateŋ. 13 Shi be ni eshɛ Benyamin Agbó lɛ naa lɛ, bulɔi lɛ anɔkwɛlɔ lɛ ni atsɛɔ lɛ Iriya, ni ji Hanania binuu Shelemia binuu lɛ mɔ gbalɔ Yeremia ni ekɛɛ akɛ: “Oojo foi kɛmiiya Kaldeabii lɛ aŋɔɔ!” 14 Shi Yeremia kɛɛ akɛ: “Ebɛ mli! Mijooo foi kɛyaaa Kaldeabii lɛ aŋɔɔ.” Shi ebooo lɛ toi. Hewɔ lɛ, Iriya mɔ Yeremia, ni ekɛ lɛ tee lumɛi lɛ aŋɔɔ. 15 Lumɛi lɛ mli wo la waa amɛwo Yeremia,+ ni amɛyi lɛ, ni amɛwo lɛ tsuŋ*+ yɛ Yehonatan, woloŋmalɔ lɛ shĩa lɛ ni akɛfee tsuŋwoohe lɛ mli. 16 Akɛ Yeremia wo gboklɛfoi abu* lɛ mli tsũi ni yɔɔ shikpɔŋ shishi lɛ eko mli, ni ehi jɛmɛ gbii babaoo. 17 Kɛkɛ ni Maŋtsɛ Zedekia tsu ayatsɛ lɛ kɛba, ni maŋtsɛ lɛ bi lɛ saji yɛ teemɔŋ yɛ emaŋtsɛ shĩa lɛ.+ Ebi lɛ akɛ, “Ani wiemɔ ko ejɛ Yehowa ŋɔɔ eba oŋɔɔ?” Yeremia kɛɛ akɛ, “Hɛɛ, eko yɛ!” ni etsa nɔ akɛ, “Akɛ bo baawo Babilon maŋtsɛ lɛ dɛŋ!”+ 18 Yeremia saa ekɛɛ Maŋtsɛ Zedekia akɛ: “Mɛɛ esha mifee bo, kɛ otsuji lɛ, kɛ maŋ nɛɛ hewɔ ni nyɛwo mi tsuŋ lɛ? 19 Ni nyɛgbalɔi lɛ ni gba amɛhã nyɛ akɛ, ‘Babilon maŋtsɛ lɛ baŋ ni ebatutua nyɛ kɛ shikpɔŋ nɛɛ’ lɛ, nɛgbɛ amɛyɔɔ?+ 20 Agbɛnɛ, ofainɛ, bo toi, Ao minuŋtsɔ maŋtsɛ. Ofainɛ, bo fai ni mikpaa bo koni ona mi mɔbɔ lɛ toi. Kaahã akɛ mi ku sɛɛ kɛtee Yehonatan,+ woloŋmalɔ lɛ, shĩa lɛ dɔŋŋ, kɛjeee nakai lɛ magbo yɛ jɛmɛ.”+ 21 No hewɔ lɛ, Maŋtsɛ Zedekia fã ni awo Yeremia tsuŋ yɛ Bulɔi Akpo+ lɛ nɔ, ni akɛ blodo kokloo jɛɔ nishãlɔi lɛ agbɛjegbɛ lɛ nɔ akɛbahãa lɛ daa gbi+ aahu kɛyashi blodo fɛɛ tã yɛ maŋ lɛ mli.+ Ni Yeremia tee nɔ ehi Bulɔi Akpo lɛ nɔ.\n^ Hebri sht. ŋm., “amɛkɛ lɛ wo gboklɛi lɛ ashĩa lɛ mli.”\n^ Hebri sht. ŋm., “bu ni akɛtoɔ nu lɛ shĩa.”


Biblia Mli Saji Akɔɔble Onufu Lɛ - Yehowa Odasefoi a-Wɛb Saiti\nANI enɛ tamɔ onufu diɛŋtsɛ ni akɛbala tso he? Dabi ejeee nakai. Akɔɔble akɛfee onufu lɛ. Yehowa kɛɛ Mose akɛ ekɛtsotsoro tso lɛ nɔ ni gbɔmɛi lɛ anyɛ akwɛ koni amɛhiɛ akãmɔ. Shi onufui krokomɛi ni nyiɛ shikpɔŋ lɛ, onufui diɛŋtsɛ ji amɛ. Ámɛkɔ̃mɔ gbɔmɛi lɛ ni ámɛha hela emɔmɔ amɛ. Ani ole nɔ hewɔ?\nNɔ hewɔ ji akɛ, Israelbii lɛ ewie eshi Nyɔŋmɔ kɛ Mose. Amɛwie akɛ: ‘Mɛni hewɔ ni okɛ wɔ ejɛ Mizraim kɛba ŋa nɛɛ nɔ koni wɔbagboi yɛ biɛ lɛ? Nu loo niyenii ko kwraa bɛ biɛ. Ni wɔnyɛŋ wɔye nɛkɛ mana nɛɛ dɔŋŋ.’\nShi mana ji niyenii ni hi waa diɛŋtsɛ. Yehowa tsɔ naakpɛɛ gbɛ nɔ ekɛha amɛ. Ni etsɔ naakpɛɛ gbɛ nɔ eha amɛ nu hu. Shi gbɔmɛi lɛ edaaa Nyɔŋmɔ shi yɛ gbɛ ni etsɔ nɔ ekwɛ amɛ lɛ hewɔ. No hewɔ lɛ Yehowa ha onufui ni ebɔɔ yɔɔ amɛmli nɛɛ ba ni ekɛgbala Israelbii lɛ atoi. Onufui lɛ kɔ̃mɔ amɛ, ni amɛteŋ mɛi babaoo gboi.\nYɛ naagbee lɛ, gbɔmɛi lɛ ba Mose ŋɔɔ ni amɛbakɛɛ lɛ akɛ: ‘Wɔfee esha, ejaakɛ wɔwie wɔshi Yehowa kɛ bo fɛɛ. Ofainɛ sɔlemɔ ni okpa Yehowa fai ni ejie nɛkɛ onufui nɛɛ kɛya.’\nNo hewɔ lɛ, Mose sɔle eha gbɔmɛi lɛ. Ni Yehowa kɛɛ Mose koni efee nɛkɛ akɔɔble onufu nɛɛ. Ekɛɛ akɛtsotsoro tso nɔ, koni mɔ fɛɛ mɔ ni eko ekɔ̃ lɛ lɛ akwɛ. Mose fee bɔ ni Nyɔŋmɔ kɛɛ lɛ pɛpɛɛpɛ. Ni mɛi ni onufui lɛ kɔ̃mɔɔ amɛ lɛ kwɛɔ akɔɔble onufu lɛ ni amɛnaa hewalɛ ekoŋŋ.\nNikasemɔ ko yɛ ni wɔbaakase kɛjɛ enɛ mli. Yɛ gbɛ ko nɔ lɛ, wɔ fɛɛ wɔtamɔ Israelbii ni onufui lɛ ekɔ̃mɔ amɛ lɛ. Wɔ fɛɛ wɔyɛ shihilɛ ko ni gbele yɔɔ mli lɛ mli. Bo lɛ, kwɛmɔ ohe, ni obaana akɛ gbɔmɛi gbɔlɔɔ, ni helai mɔmɔɔ amɛ, ni amɛgboiɔ. Nɔ hewɔ ji akɛ, klɛŋklɛŋ nuu kɛ yoo, Adam kɛ Hawa tsi amɛhe kɛjɛ Yehowa he, ni amɛbii ji wɔ fɛɛ. Shi Yehowa etsɔɔ gbɛ ni wɔbaatsɔ nɔ wɔhi shi kɛya naanɔ.\nYehowa tsu e-Bi Yesu Kristo kɛba shikpɔŋ lɛ nɔ. Asɛŋ Yesu yɛ tso nɔ, ejaakɛ mɛi pii susu akɛ eji gbɔmɔ fɔŋ. Shi Yehowa kɛ Yesu hã koni ebahere wɔyiwala. Kɛji wɔkwɛ lɛ gbɛ, ni wɔnyiɛ esɛɛ lɛ, no lɛ wɔbaana naanɔ wala. Shi wɔbaakase enɛ he saji babaoo yɛ sɛɛ mli.\n4 Mose 21:4-9; Yohane 3:14, 15.\nMɛni ebala tso lɛ he yɛ mfoniri lɛ mli lɛ, ni mɛni hewɔ Yehowa kɛɛ Mose akɛ ekɛtsotsoro jɛmɛ lɛ?\nTe gbɔmɛi lɛ ahiɛ esɔɔɔ nibii fɛɛ ni Nyɔŋmɔ efee eha amɛ lɛ tɛŋŋ?\nBe mli ni Yehowa ha onufui kɔmɔ gbɔmɛi lɛ ni ekɛgbala amɛtoi lɛ, mɛni amɛkɛɛ Mose afee?\nMɛni hewɔ Yehowa kɛɛ Mose afee akɔɔble onufu lɛ?\nMɛni wɔbaanyɛ wɔkase kɛjɛ sane nɛɛ mli?\nKanemɔ 4 Mose 21:4-9.\nMɛɛ kɔkɔbɔɔ huhuuhu ni Israelbii lɛ wie amɛshi nibii ni Yehowa toɔ he gbɛjianɔ ehaa amɛ lɛ kɛhaa wɔ? (4 Mose 21:5, 6; Rom. 2:4)\nTe Israelbii lɛ kɛ akɔɔble onufu lɛ tsu nii yɛ aﬁi ohai abɔ ni nyiɛ sɛɛ lɛ mli lɛ amɛha tɛŋŋ, ni mɛni Maŋtsɛ Hezekia fee? (4 Mose 21:9; 2 Maŋ. 18:1-4)\nKanemɔ Yohane 3:14, 15.\nAkɔɔble onufu lɛ ni akɛtsotsoro tso he lɛ feɔ Yesu Kristo sɛŋmɔ lɛ he mfoniri jogbaŋŋ yɛ mɛɛ gbɛ nɔ? (Gal. 3:13; 1 Pet. 2:24)


Amɛkɛ Amɛhe Ha yɛ Amɛsuɔmɔ Naa yɛ Philippines | Nikasemɔ\nBuu-Mɔɔ—Nikasemɔ Nɔ | October 2013\nAmɛkɛ Amɛhe Ha yɛ Amɛsuɔmɔ Naa yɛ Philippines\nAAAFEE afii nyɔŋma ni eho nɛ lɛ, Gregorio kɛ eŋa Marilou, ni ji gbalashihilɛ mli hefatalɔi ni amɛye fe afii 30 lɛ fɛɛ sɔmɔ akɛ gbɛgbalɔi yɛ Manila, beni amɛkɛ amɛbe fɛɛ hu miitsu heloonaa nitsumɔ lɛ. Amɛnáaa gbɛgbamɔ nitsumɔ lɛ mlɛo, shi amɛnyɛ amɛtsu kɛ̃. Nakai beaŋ nɔŋŋ lɛ, awo Marilou onukpa yɛ shikatoohe ni etsuɔ nii yɛ lɛ. Marilou kɛɛ akɛ: “Akɛni awoɔ wɔ nyɔmɔ pii yɛ wɔnitsumɔi lɛ amli hewɔ lɛ, wɔná ogbɔjɔ shihilɛ.” Anɔkwa, amɛná shika aahu akɛ amɛkpɛ amɛyiŋ akɛ amɛbaama tsũ ko ni kã amɛtsui nɔ lɛ yɛ he ko ni sa yɛ Manila bokagbɛ aaafee kilomitai 19. Amɛkɛwo kɔmpene ko ni maa tsũ dɛŋ akɛ ema tsũ lɛ eha amɛ koni amɛwo lɛ nyɔmɔ fiofio daa nyɔɔŋ kɛyashi afii nyɔŋma.\n“MINU HE AKƐ MIITSWA YEHOWA OJO”\nMarilou kɛɛ akɛ: “Nitsumɔ [ni akɛwo midɛŋ akɛ onukpa] lɛ he mibe fɛɛ ni egbala mimli aahu akɛ, ekãa ni mikɛsɔmɔɔ Yehowa lɛ naa ba shi. Minu he akɛ miitswa Yehowa ojo.” Etsɔɔ mli akɛ: “Minyɛɛɛ mikɛ be ni miwo Yehowa shi akɛ mikɛbaatsu nii yɛ esɔɔmɔ lɛ mli lɛ atsu nii dɔŋŋ.” Gregorio kɛ Marilou eyanáaa shihilɛ nɛɛ he miishɛɛ, no hewɔ lɛ, gbi ko lɛ amɛta shi amɛsusu shihilɛ mli ni amɛyɔɔ lɛ he. Gregorio kɛɛ akɛ: “Wɔmiitao wɔtsake bɔ ni wɔhiɔ shi wɔhaa lɛ, shi wɔnaaa nɔ tuuntu ni wɔbaafee. Wɔsusu bɔ ni wɔɔfee wɔsɔmɔ Yehowa jogbaŋŋ fe tsutsu lɛ he, titri lɛ, akɛni wɔbɛ bii lɛ hewɔ. Wɔsɔle wɔbi Yehowa koni etsɔɔ wɔ gbɛ.”\nNakai beaŋ lɛ, aha wiemɔi srɔtoi ni kɔɔ sɔɔmɔ ni aaasɔmɔ yɛ he ni Maŋtsɛyeli shiɛlɔi ahe hiaa waa yɛ lɛ he. Gregorio kɛɛ akɛ: “Wɔnu he akɛ Yehowa miitsɔ wiemɔi nɛɛ anɔ eeha wɔsɔlemɔi lɛ ahetoo.” Hefatalɔi nɛɛ sɔle koni aha amɛ hemɔkɛyeli pii bɔni afee ni amɛnyɛ amɛkpɛ yiŋ ni ja. Shi shĩa ni amɛmaa lɛ bafee naagba wulu kɛha amɛ. No mli lɛ, amɛwo afii etɛ nyɔmɔ momo. Mɛni amɛbaafee? Marilou wie akɛ: “Kɛ́ wɔfɔ̃ɔ tsu lɛ maa lɛ, shika ni wɔwo lɛ fɛɛ baashã—ni enɛ jeee shika bibioo. Shi wɔna akɛ esa akɛ wɔkpɛ wɔyiŋ kɛji wɔbaafee Yehowa suɔmɔnaa nii loo wɔ diɛŋtsɛ wɔnɔ.” Amɛkai nɔ ni bɔfo Paulo wie akɛ ‘nii fɛɛ ebɔ lɛ’ lɛ, ni no hewɔ lɛ, amɛkpa tsũ lɛ maa, amɛkpa amɛnitsumɔi lɛ, amɛhɔ̃ɔ amɛnibii babaoo, ni amɛshi kɛtee akrowa ko ni yɔɔ Palawan, ni ji ŋshɔkpɔ ko ni yɔɔ Manila wuoyigbɛ aaafee kilomitai 480 lɛ nɔ.—Fil. 3:8.\n“WƆKASE BƆ NI WƆƆFEE WƆHA WƆMII ASHƐ NII NI WƆYƆƆ LƐ AHE”\nDani Gregorio kɛ Marilou baafã lɛ, amɛbɔ mɔdɛŋ akɛ amɛbaaha amɛshihilɛ afee mlɛo, shi amɛyashɛ jɛi dani amɛna akɛ shihilɛ ni yɔɔ jɛi lɛ baa shi kwraa fe bɔ ni amɛsusu lɛ. Marilou kɛɛ akɛ: “Wɔnaa kpɛ wɔhe waa.” Ni ekɛfata he akɛ: “Kane bɛ jɛi, ni jɛmɛ shihilɛ lɛ bɛ mlɛo.” Amɛnáaa nibii ni yɔɔ maŋ wulu lɛ mli ni haa shihilɛ feɔ ogbɔjɔ lɛ eko. Akɛ nɔkwɛmɔnɔ lɛ, amɛyalɛɔ lai kɛbahoɔ nii, amɛnyɛɛɛ amɛyaye jara yɛ shwapoi wuji amli, kɛ nii kɛ nii. Shi amɛha yiŋtoo hewɔ ni amɛfã kɛtee jɛmɛ lɛ hi amɛjwɛŋmɔ mli, ni etsɛɛɛ ni amɛkase jɛmɛ shihilɛ. Marilou kɛɛ akɛ: “Amrɔ nɛɛ, minaa bɔ ni adebɔɔ yɔɔ fɛo ha, ni kɛ́ je na ni mikwɛ bɔ ni ŋulamii lɛ kpɛlɛɔ lɛ, eyɛ fɛo pam. Nɔ ni fe fɛɛ lɛ, mimii shɛɔ mihe waa kɛ́ mina bɔ ni mɛi ni wɔshiɛɔ wɔhaa lɛ amii eshɛ amɛhe lɛ. Biɛ ni wɔbasɔmɔ yɛ lɛ eha wɔkase bɔ ni wɔɔfee wɔha wɔmii ashɛ nii ni wɔyɔɔ lɛ ahe.”—Fil. 4:12.\n“Anyɛŋ akɛ nɔ ko ato miishɛɛ ni anáa kɛji mɛi hei babaoo ba asafo lɛ mli lɛ he. Amrɔ nɛɛ wɔmiinu he akɛ wɔtsui enyɔ wɔmli kwraa fe tsutsu lɛ.”—Gregorio kɛ Marilou\nGregorio wie akɛ: “Beni wɔba biɛ lɛ, Odasefoi ejwɛ pɛ yɔɔ biɛ. Amɛmii shɛ amɛhe waa beni mibɔi maŋshiɛmɔ hamɔ daa otsi ni mitswaa migitai lɛ kɛ́ aalá Maŋtsɛyeli lalai lɛ.” Yɛ afi pɛ mli lɛ, amɛye amɛbua kuu fioo nɛɛ ni eda ebatsɔ asafo kɛ emli shiɛlɔi 24. Gregorio kɛɛ akɛ: “Wɔhiɛ sɔ suɔmɔ ni nyɛmimɛi ni yɔɔ asafo nɛɛ mli lɛ jie lɛ kpo amɛtsɔɔ wɔ lɛ waa.” Ŋmɛnɛ lɛ, kɛ́ amɛsusu afii ekpaa ni amɛkɛsɔmɔ yɛ nakai akrowa lɛ mli lɛ he lɛ, nɔ ni amɛkɛɔ ji akɛ: “Anyɛŋ akɛ nɔ ko ato miishɛɛ ni anáa kɛji mɛi hei babaoo ba asafo lɛ mli lɛ he. Amrɔ nɛɛ wɔmiinu he akɛ wɔtsui enyɔ wɔmli kwraa fe tsutsu lɛ.”\n“‘MISA MINAA, NI MINA AKƐ YEHOWA HI’!”\nYɛ Philippines lɛ, nyɛmimɛi hii kɛ yei ni miihe ashɛ 3,000 efã kɛtee he ni Maŋtsɛyeli shiɛlɔi ahe hiaa waa yɛ. Amɛteŋ mɛi aaafee 500 ji nyɛmimɛi yei oshijafoi. Amɛteŋ mɔ kome ji Karen.\nAmrɔ nɛɛ, nyɛmi yoo Karen eye aaafee afii 25, ni eda yɛ Baggao yɛ Cagayan. Beni enako afii 20 po lɛ, esusuɔ bɔ ni eeefee elɛɛ esɔɔmɔ lɛ mli lɛ he yɛ be kɛ beaŋ. Ewie akɛ: “Akɛni mile akɛ be ni eshwɛ lɛ faaa dɔŋŋ, ni akɛ, esa akɛ mɛi srɔtoi fɛɛ anu Maŋtsɛyeli sane lɛ hewɔ lɛ, misusu bɔ ni mafee mayasɔmɔ yɛ he ko ni shiɛlɔi babaoo ahe hiaa yɛ lɛ he.” Karen wekumɛi lɛ ekomɛi wo lɛ hewalɛ ni eya yunivɛsiti moŋ fe ni ebaayashiɛ yɛ he ko ni hiamɔ lɛ da yɛ, shi esɔle koni Yehowa atsɔɔ lɛ gbɛ. Ekɛ mɛi ni sɔmɔɔ yɛ hei ni etse amɛhe banee lɛ hu gba he sane. Beni eye afii 18 lɛ, efã kɛtee he ko ni etse ehe banee ni kɛ emaŋ jɛkɛmɔ aaafee kilomitai 64.\nAsafo bibioo ni Karen yaye ebua lɛ yashiɛɔ yɛ gɔji komɛi ni yɔɔ Pacific Ŋshɔ lɛ naa lɛ anɔ. Karen wie akɛ: “Kɛ́ wɔjɛ Baggao kɛmiiya he ni asafo hee lɛ yɔɔ lɛ, wɔnyiɛɔ gbii etɛ kɛtsɔɔ gɔji anɔ, ni wɔfoɔ fai fe shii 30.” Ekɛfata he akɛ: “Minyiɛɔ ŋmɛlɛtswai ekpaa dani miyashɛɔ mi-Biblia mli nikaselɔi komɛi aŋɔɔ, ni kɛ́ mitee lɛ, miwɔɔ jɛmɛ ni enɔ jetsɛremɔ lɛ, misaa minyiɛɔ ŋmɛlɛtswai ekpaa kɛbaa shĩa.” Ani Karen ná enɛ he sɛɛ? Ekɛ miishɛɛ wie akɛ: “Bei komɛi lɛ, minaji waa mihe moŋ, shi mikɛ mɛi 18 sɔŋŋ ekase Biblia lɛ. ‘Misa minaa, ni mina akɛ Yehowa hi’!”—Lala 34:9.\n“MIKƐ MIHE FƆ̃ YEHOWA NƆ”\nMɛni tsirɛ nyɛmi yoo oshijafo ko ni atsɛɔ lɛ Sukhi ni eye afii 40 kɛ sɛɛ ni yɔɔ United States lɛ ni efã kɛtee Philippines? Etee kpokpaa nɔ kpee ko yɛ afi 2011 ni abibii nuu ko kɛ eŋa saji yɛ kpee lɛ shishi. Amɛgba bɔ ni amɛhɔ̃ɔ amɛnibii babaoo ni amɛfã kɛtee Mexico amɛyashiɛ yɛ jɛi. Sukhi kɛɛ akɛ: “Nakai saji ni abibii amɛ lɛ ha mibɔi otii komɛi ni misusuko he pɛŋ lɛ ahe susumɔ.” Beni Sukhi, ni eji Indianyo lɛ ná le akɛ aatao mɛi ni wieɔ Punjabi koni amɛyashiɛ amɛha Punjabibii ni yɔɔ Philippines lɛ, ekpɛ eyiŋ akɛ ebaaya. Ani ekɛ naagbai kpe?\nSukhi wie akɛ: “Ebawa kɛha mi akɛ makpɛ miyiŋ yɛ minibii lɛ ateŋ nɔ ni mahɔ̃ɔ kɛ nɔ ni mashi lɛ he.” Ekɛfata he akɛ: “Agbɛnɛ hu, beni mikome too mihi ogbɔjɔ shihilɛ mli afii 13 yɛ mi diɛŋtsɛ mishĩa lɛ, mifã ni mikɛ miwekumɛi yahi shi be fioo. Mináaa shihilɛ lɛ mlɛo yɛ jɛmɛ, shi no ha mikase bɔ ni maha mishihilɛ afee mlɛo.” Mɛɛ naagbai ekɛkpe beni efã kɛtee Philippines lɛ? Ekɛɛ akɛ: “Naagbai ni fe fɛɛ ni mikɛkpe ji akɛ, misheɔ klilii kɛ agãi kɛ amɛhenɔi lɛ gbeyei, ni mihiɛ tseɔ shĩa hu waa. Mikɛ mihe fɔ̃ Yehowa nɔ waa fe be ko ni eho!” Ani nɔ ko kpakpa jɛ mli kɛba? Sukhi kɛ miishɛɛ wie akɛ: “Yehowa kɛɔ wɔ akɛ, ‘Nyɛkaa mi nyɛkwɛa akɛ, migbeleŋ ŋwɛi samfɛji lɛ mihaŋ nyɛ lo.’ Be fɛ be ni shĩatsɛ ko baabi mi akɛ, ‘Mɛɛ be obaaba ekoŋŋ? ejaakɛ miyɛ saji pii ni mabi bo’ lɛ, ehaa minaa bɔ ni wiemɔi nɛɛ ji anɔkwale ha. Yelikɛbuamɔ ni mikɛhaa mɛi ni mumɔŋ hɔmɔ yeɔ amɛ lɛ haa mináa miishɛɛ waa, ni ehaa mitsui nyɔɔ mimli!” (Mal. 3:10) Sukhi kɛfata he akɛ: “Anɔkwa, shishijee lɛ ewa waa kɛha mi akɛ mafã kɛya jɛi. Shi beni mitee lɛ, minaa kpɛ mihe waa yɛ bɔ ni Yehowa to nɔ fɛɛ nɔ he gbɛjianɔ eha mi lɛ he.”\n“MIYE GBEYEI NI MISHE . . . LƐ NƆ”\nNyɛmi nuu ko ni atsɛɔ lɛ Sime ni ebote gbalashihilɛ mli ni eye aaafee afii 38 lɛ shi Philippines kɛtee maŋ ko ni yɔɔ Asia wuoyi-anaigbɛ lɛ nɔ koni eyatsu nitsumɔ ko ni awoɔ mɔ nyɔmɔ babaoo. Beni Sime yɔɔ jɛmɛ lɛ, hewalɛ ni kpokpaa nɔkwɛlɔ ko wo lɛ, kɛ wiemɔ ko ni Gbɛtsɔɔmɔ Kuu lɛ mli nyo ko ha lɛ kanya lɛ ni ena akɛ esa akɛ ekɛ Yehowa aye klɛŋklɛŋ gbɛhe yɛ eshihilɛ mli. Sime kɛɛ akɛ: “Shi kɛ́ mijwɛŋ minitsumɔ lɛ ni makpa lɛ he lɛ, kɛkɛ lɛ mitsui efa.” Shi enɛ fɛɛ sɛɛ po lɛ, ekpa nitsumɔ lɛ ni eku esɛɛ kɛtee Philippines ekoŋŋ. Ŋmɛnɛ lɛ, Sime kɛ eŋa Haidee fɛɛ miisɔmɔ yɛ Davao del Sur ni yɔɔ Philippines wuoyigbɛ, he ni Maŋtsɛyeli shiɛlɔi babaoo ahe hiaa waa yɛ lɛ. Sime kɛɛ akɛ: “Kɛ́ misusu be ni eho lɛ he lɛ, mimii shɛɔ mihe waa akɛ miye gbeyei ni mishe akɛ makpa minitsumɔ lɛ nɔ, ni mikɛ Yehowa ye klɛŋklɛŋ gbɛhe. Nɔ ko nɔ ko bɛ ni haa mɔ tsui nyɔɔ emli yɛ shihilɛ mli fe ni mɔ kɛ enyɛmɔ fɛɛ aaasɔmɔ Yehowa!”\nSime kɛ Haidee\n“EHA WƆTSUI ENYƆ WƆMLI WAA!”\nBeni Ramilo kɛ eŋa Juliet ni amɛ fɛɛ amɛji gbɛgbalɔi ni amɛye aaafee afii 32 lɛ ná le akɛ yelikɛbuamɔ he miihia asafo ko ni kɛ amɛteŋ jɛkɛmɔ aaafee kilomitai 30 lɛ, amɛkpɛ mli akɛ amɛbaayaye amɛbua. No hewɔ lɛ daa otsi lɛ, hulu miitso jio, nugbɔ miinɛ jio lɛ, Ramilo kɛ eŋa Juliet taa moto kɛyaa asafoŋ kpeei yɛ jɛmɛ ni amɛkɛ amɛ yaa shiɛmɔ. Eyɛ mli akɛ gbɛ lɛ yɛ dokoidokoi ni amɛtsɔmɔɔ brijii ni kpãa pɛ hiɛ amɛmli lɛ anɔ moŋ, shi amɛyɛ miishɛɛ akɛ amɛmiilɛɛ amɛsɔɔmɔ lɛ mli yɛ jɛmɛ. Ramilo kɛɛ akɛ: “Mikɛ miŋa fɛɛ kɛ mɛi 11 kaseɔ Biblia lɛ! Eyɛ mli akɛ sɔɔmɔ ni wɔsɔmɔɔ yɛ he ko ni hiamɔ lɛ da yɛ lɛ biɔ ni wɔkɛ nibii ashã afɔle moŋ, shi eha wɔtsui enyɔ wɔmli waa!”—1 Kor. 15:58.\nJuliet kɛ Ramilo\nAni obaasumɔ ni ole bɔ ni ooofee oyasɔmɔ yɛ he ko ni Maŋtsɛyeli shiɛlɔi babaoo ahe hiaa waa yɛ, yɛ omaŋ loo maŋsɛɛ? Kɛ́ nakai ni lɛ, okɛ nyɛkpokpaa nɔkwɛlɔ lɛ agba he sane, ni okane sane ni ji, “Ani Obaanyɛ ‘Oya Makedonia’?” ni je kpo yɛ August 2011 Wɔ Maŋtsɛyeli Sɔɔmɔ lɛ mli lɛ.\nNƆ NI MƐI KOMƐI FEƆ KƐKWƐƆ AMƐHE\nNyɛmimɛi aaafee 70 ni amɛteŋ mɛi babaoo eye kɛjɛ afii 18 kɛmiimɔ afii 50 lɛ eshi amɛmaŋ ni amɛmiisɔmɔ yɛ Philippines. Nyɛmi nuu ko ni atsɛɔ lɛ Robert kɛ eŋa Mirjam ni amɛ fɛɛ amɛye aaafee 45 ni jɛ Germany lɛ tsɔɔ mli akɛ, amɛshi amɛmaŋ kɛtee Philippines koni amɛyasɔmɔ yɛ jɛmɛ afi. Shi afii 14 sɔŋŋ eho ni amɛyɛ jɛmɛ lolo! Te amɛfeɔ tɛŋŋ amɛkwɛɔ amɛhe lɛ? Robert kɛɛ akɛ: “Akɛni nitsumɔ namɔ wa yɛ biɛ hewɔ lɛ, wɔyaa Germany shi kome daa afi ni wɔkɛ nyɔji etɛ yatsuɔ nii. Shika ni wɔnáa lɛ haa wɔhiɔ shi yɛ gbɛ ni yɔɔ mlɛo nɔ, ni wɔnyɛɔ wɔsɔmɔɔ yɛ nyɔji ni eshwɛ yɛ afi lɛ mli lɛ amli yɛ Philippines.” Eyɛ mli akɛ kɛ́ oyahi maŋsɛɛ lɛ ebɛ mlɛo moŋ, shi Mirjam kɛɛ akɛ, “Mitsui enyɔ mimli, ni miina akɛ Yehowa miiye eebua wɔ.” Robert hu kɛ lɛ kpãa gbee, ni ekɛshi sɛɛ akɛ, “Sɔɔmɔ ni wɔsɔmɔɔ yɛ biɛ lɛ ewaje wɔhemɔkɛyeli lɛ.”\nKɛmaje Mɔ Ko Kɛmaje Mɔ Ko Amɛkɛ Amɛhe Ha yɛ Amɛsuɔmɔ Naa yɛ Philippines\n‘Nyɛsɔmɔa Nuŋtsɔ Yehowa Tamɔ Nyɔji’\nWALA SHIHILƐ HE SANE Wɔhe ni Wɔkɛfɔ̃ Yehowa nɔ lɛ Eha Wɔná Jɔɔmɔi Babaoo\nNɔ ni Wɔkaseɔ Kɛjɛɔ Sɔlemɔ ko ni Sa Mli\nHii Shi yɛ Yesu Sɔlemɔ lɛ Naa\nAni Obaanyɛ Ofee Babaoo Kɛbɔ Mɛi Kɔkɔ?\nNiŋmaa Woji ni afee yɛ henɔi srɔtoi amli ni obaanyɛ oŋɔ eko BUU-MƆƆ—NIKASEMƆ NƆ October 2013\nKɛmaje Mɔ Ko Kɛmaje Mɔ Ko BUU-MƆƆ—NIKASEMƆ NƆ October 2013\nBUU-MƆƆ—NIKASEMƆ NƆ October 2013


Titus Agbó Ni Yɔɔ Rome Lɛ—Nɔ Ko Ni Yeɔ Gbalɛ Ko Ni Ba Mli He Odase\nKANEMƆ YƐ Acholi Afrikaans Albania Amerika Mumuii Awiemɔ Amharic Arabic Argentina Mumuii Awiemɔ Armenia Aukan Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Toba) Bengali Biak Bicol Bislama Blɔfo Boulou Brazil Mumuii Awiemɔ Bulgaria Cambodia Catalan Cebuano Changana (Mozambique) Chichewa Chin (Hakha) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuukese Chuvash Cibemba Cinyanja Colombia Mumuii Awiemɔ Croatia Czech Dangme Denmark Digor Drehu Dutch Efik Estonia Ewe Fiji Finland Fon French Ga Garifuna Georgia Germany Germany Mumuii Awiemɔ Greenland Guarani Gujarat Gun Haitian Creole Hausa Hebri Hela Herero Hiligaynon Hindi Hiri Motu Hmong (White) Hungary Hungary Mumuii Awiemɔ Iban Ibanag Iceland Igbo Iloko Indonesia Isoko Italia Italia Mumuii Awiemɔ Japan Javanese Kabiye Kannada Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korea Korea Mumuii Awiemɔ Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvia Lhukonzo Lingala Lithuania Lomwe Luganda Lunda Luo Luvale Macedonia Macua Malagasy Malay Malayalam Malta Mam Mambwe-Lungu Mapudungun Marathi Marshallese Mauritia Creole Maya Mazatec (Huautla) Mbunda Mexico Mumuii Awiemɔ Mizo Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndebele Ndebele (Zimbabwe) Ndonga Nepali Ngangela Nias Niue Norway Nyaneka Nzema Oromo Ossetia Otetela Pangasinan Papiamento (Aruba) Papiamento (Curaçao) Persia Pohnpei Poland Portugal Portugal (Portugal) Punjabi Quebec Mumuii Awiemɔ Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romania Runyankore Russia Russia Mumuii Awiemɔ Rutoro Samoa Sango Saramacca Sepedi Serbia (Roma) Serbian (Cyrillic) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenia Solomon Islands Pidgin Spania Spania Mumuii Awiemɔ Sranantongo Swahili Swahili (Congo) Swati Sweden Tagalog Tahiti Tamil Tatar Telugu Tetun Dili Thailand Tigrinya Tiv Tlapanec Tojolabal Tok Pisin Tonga Totonac Tshiluba Tshwa Tsonga Turkey Tuvalu Twi Tzeltal Tzotzil Ukrain Umbundu Urhobo Uruund Uzbek Venda Venezuela Mumuii Awiemɔ Vietnam Wallis Waray-Waray Wayuunaiki Welsh Wolaita Xhosa Yoruba Zande Zapotec (Isthmus) Zulu\nMƐI JƐƆ JE LƐŊ HEI SRƆTOI AMƐYAKWƐƆ KUNIMYELI AGBÓ KO NI ATSWA YƐ CENTRAL ROME, YƐ ITALY. ATSWA AGBÓ NƐƐ KONI AKƐWO NƆYELƆ KO NI ROMABII LƐ SHWƐƐƐ EHE KWRAA NI ATSƐƆ LƐ TITUS LƐ HIƐ NYAM.\nAkpɛ́ nibii wuji enyɔ komɛi ni miitsɔɔ yinɔsane mli nɔ ko ni ale waa lɛ yɛ Titus Agbó lɛ he. Shi mɛi pii leee akɛ tsakpaa yɛ agbó nɛɛ kɛ Biblia lɛ teŋ, no ji, Titus Agbó lɛ ji odaseyeli ni tsɔɔ akɛ, Biblia mli gbalɛi baa mli fitsofitso.\nABU MAŊ KO FƆ\nYɛ klɛŋklɛŋ afii 100 Ŋ.B. shishijee gbɛ lɛ, Roma Nɔyeli lɛ ye nɔ kɛjɛ Britain kɛ Gaul (amrɔ nɛɛ atsɛɔ lɛ France) aahu kɛtee Ejipt, ni kpokpaa nɛɛ nɔ bii lɛ atoiiaŋ jɔ amɛ, ni amɛshwere bɔ ni anako enɔ dã. Shi no mli lɛ, kpokpaa kome ko ni etse ehe banee lɛ nɔ ejɔɔɔ kwraa, ni enɛ su Roma Nɔyeli lɛ tsui waa. Kpokpaa nɛɛ ji Yudea kpokpaa lɛ.\nWolo ko (Encyclopedia of Ancient Rome) wie akɛ: “No mli lɛ, béi ni mli wa waa yɛ Yudea kpokpaa lɛ kɛ Roma nɔyeli lɛ teŋ, ni maji ni yɔɔ Roma nɔyeli lɛ shishi lɛ fioo ko pɛ yɔɔ nakai naagba lɛ. Yudafoi lɛ sumɔɔɔ ni maŋsɛɛ bii yeɔ amɛnɔ, ejaakɛ mɛi nɛɛ ebuuu amɛkusumii lɛ kwraa. Ni Romabii lɛ hu hãaa Yudafoi lɛ hiɛ kwraa, ejaakɛ amɛna amɛ akɛ kuɛŋtilɔi.” Yudafoi lɛ miihi Romabii lɛ kwraa, ni amɛteŋ mɛi pii kpa gbɛ akɛ mɔ ko baaba ebahere amɛ, ní eshwie Romabii lɛ koni amɛhe ajɔ amɛ. Shi yɛ afi 33 Ŋ.B. lɛ, Yesu Kristo wie akɛ amanehulu kpele ko baaba Yerusalem nɔ.\nYesu wie akɛ: “Gbii baaba, be ni ohenyɛlɔi lɛ kɛ tsei jaŋŋi kɛ amɛnaa piɔpiɔi baafo afabaŋ amɛwo ohe, ni amɛbaabɔle bo kɛkpe, ni amɛbaasa onaa yɛ he fɛɛ he. Amɛkɛ bo kɛ obii ni yɔɔ omli lɛ baatswa shi, ni amɛshiŋ tɛ kome yɛ eko nɔ yɛ omli.”—Luka 19:43, 44.\nEkã shi faŋŋ akɛ, nɔ ni Yesu wie lɛ hã ekaselɔi lɛ ahiɛ fee amɛ yaa. Gbii enyɔ sɛɛ be ni amɛna sɔlemɔ shĩa ni yɔɔ Yerusalem lɛ, amɛteŋ mɔ kome wie akɛ: “Tsɔɔlɔ, kwɛmɔ! mɛɛ tɛi kɛ tsũi fɛfɛji po nɛ!” Anɔkwa, akɛɛ tɛi ni akɛma sɔlemɔ shĩa lɛ ekomɛi kɛlɛ fe nanetalɔi 35 (mitai 11), ni amɛlɛɛ fe nanetalɔi 15 (mitai 5), ni amɛkwɔlɔ fe nanetalɔi 10 (mitai 3)! Shi Yesu hã amɛ hetoo akɛ: “Nibii nɛɛ ni nyɛnaa amrɔ nɛɛ, gbii baaba ni ashiŋ tɛ kome yɛ eko nɔ ni atsiŋ atswaŋ shi.”—Marko 13:1; Luka 21:6.\nYesu kɛɛ amɛ hu akɛ: “Kɛ́ nyɛna akɛ asraafoi ebɔ nsara ewo Yerusalem he kɛkpe lɛ, belɛ nyɛnáa nyɛlea akɛ emaŋfɔfeemɔ lɛ ebɛŋkɛ. No lɛ, mɛi ni yɔɔ Yudea lɛ abɔi foijee kɛya gɔji lɛ anɔ, ni mɛi ni yɔɔ maŋ lɛ mli lɛ aje kpo, ni mɛi ni yɔɔ hei ni etse amɛhe banee lɛ akabote maŋ lɛ mli.” (Luka 21:20, 21) Ani Yesu wiemɔi lɛ ba mli?\nAKPÃTÃ MAŊ KO HIƐ\nAfii 33 baho ní Yudeabii lɛ bɛ miishɛɛ yɛ Roma nɔyeli shishi lolo. Shi yɛ afi 66 Ŋ.B. be ni Roma amralo ni kwɛɔ Yudea nɔ, ni atsɛɔ lɛ Gessius Florus lɛ yashɔ̃ shika yɛ sɔlemɔ shĩa lɛ he ni akɛ oniai lɛ yawoɔ lɛ, Yudafoi lɛ atsui ba; amɛnu he akɛ Romabii lɛ efee tsɔ. Etsɛɛɛ ni Yudafoi lɛ ke yuu kɛba Yerusalem, amɛbagbe Roma asraafoi ni kwɛɔ maŋ lɛ nɔ lɛ, ni amɛhã ale akɛ, amɛye amɛhe kɛje Roma nɔyeli lɛ shishi.\nAaafee nyɔji etɛ sɛɛ lɛ, Cestius Gallus nyiɛ Roma asraafoi ni yi fa fe 30,000 ahiɛ kɛba Yerusalem koni amɛbafo atuatsemɔ lɛ sɛɛ. Oya nɔŋŋ ni Romabii lɛ bote maŋ lɛ mli, ni amɛbɔi gbogboi ni bɔle sɔlemɔ shĩa lɛ he lɛ ashishi tsaa. Shi aleee nɔ ni ba, kɛkɛ ni amɛku amɛsɛɛ. Yudafoi atuatselɔi lɛ nya waa, ni amɛtiu amɛ amrɔ nɔŋŋ. Akɛni kui enyɔ ni kɛ amɛhe wuɔ lɛ eshi Yerusalem hewɔ lɛ, Kristofoi lɛ ná hegbɛ amɛjo foi kɛshi jɛmɛ kɛtee gɔji lɛ anɔ yɛ Yordan Faa lɛ sɛɛ, tamɔ bɔ ni Yesu fã amɛ akɛ amɛfee lɛ.—Mateo 24:15, 16.\nEnɔ afi lɛ, Romabii lɛ ku amɛsɛɛ koni amɛyatutua Yudea ekoŋŋ, ni mɔ ni nyiɛ amɛhiɛ ji Tatsɛ Vespasian kɛ ebinuu Titus. Shi be ni Nɔyelɔ Nero gbo yɛ afi 68 Ŋ.B. lɛ sɛɛ etsɛɛɛ lɛ, Vespasian ku esɛɛ kɛtee Roma koni eyaŋɔ maŋtsɛsɛi lɛ, ni eshi asraafoi aaafee 60,000 ewo ebinuu Titus dɛŋ koni enyiɛ amɛhiɛ kɛyatutua Yudea.\nYɛ June 70 Ŋ.B. lɛ, Titus fã esraafoi lɛ ni amɛyafolɔ tsei fɛɛ ni yɔɔ Yudea koi lɛ amli lɛ. Amɛjɔɔ tsei nɛɛ anaa piɔpiɔ ni amɛkɛmamɔ maŋ lɛ he fɛɛ kɛkpe, aaafee kilomitai 7 kɛlɛ. Be ni shɛɔ September lɛ, Romabii lɛ eloo maŋ lɛ mli nɔ fɛɛ nɔ, ni amɛshã maŋ lɛ kɛ sɔlemɔ shĩa lɛ; amɛshiii tɛ kome po yɛ ekroko nɔ, tamɔ bɔ ni Yesu etsɔ hiɛ egba lɛ pɛpɛɛpɛ. (Luka 19:43, 44) Akɔntaabuu ko tsɔɔ akɛ, eeenyɛ efee akɛ, “mɛi 250,000 kɛmiimɔ 500,000 ahiɛ kpãtã yɛ Yerusalem kɛ Yudea hei krokomɛi.”\nKUNIMYELI KPELE KO\nYɛ afi 71 Ŋ.B. lɛ, Titus ku esɛɛ kɛtee Italy, ni Romabii lɛ kɛ nyamɔ kpele bakpee lɛ. Akoŋ ni ashi nakai gbi lɛ ji kunimyeli akoŋshimɔ wuji ni etee nɔ yɛ maŋtiase lɛ mli lɛ ateŋ ekome, ni maŋ muu lɛ fɛɛ kɛ nyamɔ je kpo kɛbakwɛ.\nBe ni maŋbii lɛ na nibii pii ni ayaloo ni akɛnyiɛ Roma gbɛjegbɛi lɛ anɔ lɛ, amɛnaa kpɛ amɛhe. Amɛkwɛ lɛji ni ayaloo kɛba lɛ, mɛi ni miifee nibii ni tee nɔ yɛ ta lɛ mli lɛ ahe drama lɛ, kɛ nibii ni ayaloo kɛjɛ sɔlemɔ shĩa ni yɔɔ Yerusalem lɛ, ni enɛ hã amɛmii shɛ amɛhe waa.\nYɛ afi 79 Ŋ.B. lɛ, Titus baye Roma nɔ yɛ epapa Vespasian sɛɛ. Shi afii enyɔ pɛ sɛɛ lɛ, Titus gbo trukaa. Enyɛmi nuu Domitian baye nɔ yɛ esɛɛ, ni amrɔ nɔŋŋ lɛ, ema kunimyeli agbó ko kɛwo Titus hiɛ nyam.\nBƆ NI AGBÓ LƐ YƆƆ ŊMƐNƐ\nBɔ ni Titus Agbó ni yɔɔ Rome lɛ ji ŋmɛnɛ\nDaa afi lɛ, mɛi akpei ohai abɔ yasharaa shi yɛ Rome he ko ni blema tsũi yɔɔ ni atsɛɔ jɛmɛ Roman Forum lɛ, ni amɛnyaa Titus Agbó ni yɔɔ jɛmɛ lɛ he waa. Mɛi komɛi naa agbó nɛɛ akɛ ŋaa nitsumɔ ko ni nɔ bɛ, ni mɛi komɛi hu naa lɛ akɛ ehãa akaiɔ hewalɛ ni Roma nɔyeli lɛ yɔɔ lɛ. Mɛi krokomɛi hu naa lɛ akɛ ehãa akaiɔ Yerusalem kɛ sɔlemɔ shĩa ni akpãtã hiɛ lɛ.\nShi mɛi ni kaseɔ Biblia lɛ jogbaŋŋ lɛ naa Titus Agbó lɛ akɛ ehe hiaa kwraa fe bɔ ni mɛi krokomɛi naa lɛ lɛ. Eji odaseyeli ni tsɔɔ akɛ, Biblia mli gbalɛi ja ni abaanyɛ akɛ he afɔ nɔ, ni ehãa anaa hu akɛ, gbalɛi nɛɛ jɛ Nyɔŋmɔ ŋɔɔ.—2 Petro 1:19-21.


Nɔ ko ni “Hiɛ Kpaŋ Nɔ” Ba yɛ Be Naa | Ajie Kɛjɛ Wɔnitoohe Lɛ\nBuu-Mɔɔ—Nikasemɔ Nɔ | February 2013\nKANEMƆ YƐ Afrikaans Albania Amharic Arabic Armenia Armenia (West) Azerbaijani Azerbaijani (Cyrillic) Bicol Bislama Blɔfo Bulgaria Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Croatia Czech Denmark Dutch Efik Estonia Ewe Finland French Ga Georgia Germany Greenland Guarani Haitian Creole Hela Hiligaynon Hungary Iceland Igbo Iloko Indonesia Italia Japan Kazakh Kikuyu Kinyarwanda Kirghiz Korea Kwangali Kwanyama Latvia Lingala Lithuania Luo Malagasy Malay Malta Myanmar Ndebele Ndonga Nepali Ngabere Norway Nzema Oromo Ossetia Pangasinan Papiamento (Curaçao) Poland Portuguese (Brazil) Punjabi Quechua (Ayacucho) Quechua (Bolivia) Rarotongan Romania Russia Samoa Sepedi Serbia (Roma) Serbian (Cyrillic) Sesotho (Lesotho) Setswana Seychelles Creole Shona Silozi Sinhala Slovak Slovenia Spania Sranantongo Swahili Swati Sweden Tagalog Tahiti Tajiki Tatar Tetun Dili Thailand Tigrinya Tiv Tsonga Turkey Twi Ukrain Umbundu Uzbek Venda Vietnam Wolaita Xhosa Yoruba Zulu\nNɔ ko ni “Hiɛ Kpaŋ Nɔ” Ba yɛ Be Naa\nMƐI babaoo ni kwɛ “Creation Drama” lɛ wie akɛ eji nɔ ko ni “hiɛ kpaŋ nɔ” kɔkɔɔkɔ. Eba yɛ be naa, ni eka mɛi ni kwɛ lɛ ajwɛŋmɔŋ. Anɔkwa, yɛ be kukuoo ni tsɔ be ni Hitler nɔyeli lɛ te shi ewo Yehowa webii ni yɔɔ Yuropa lɛ hiɛ lɛ mli lɛ, akɛ “Creation Drama” lɛ ye Yehowa he odase kpele. Shi mɛni ji “Creation Drama” lɛ?\nAkɛ wolo ni ji Schöpfung (Creation) lɛ gbɛ́i wo drama hee lɛ\nYehowa webii lɛ anitsumɔhe yitso ni yɔɔ Brooklyn yɛ New York yɛ U.S.A. lɛ jie “Photo-Drama of Creation” lɛ kpo yɛ afi 1914. Eji sini ko ni baa yɛ kɔla mli ni anuɔ gbɛɛmɔi ni yɔɔ mli ni akɛ foto fee ehei komɛi, ni heɔ ŋmɛlɛtswai kpaanyɔ. Mɛi akpekpei abɔ kwɛ “Photo-Drama” lɛ yɛ jeŋ fɛɛ. Ajie ekroko kpo yɛ afi 1914 ni sɛɛ kɛɛɛ, ni atsɛ lɛ akɛ “Eureka Drama.” Shi beni shɛɔ afi 1920 afii lɛ amli lɛ, sini lɛ kɛ ehe tsɔnei ni akɛjieɔ lɛ fɛɛ egbɔ. Kɛlɛ, mɛi babaoo bi “Photo-Drama” lɛ shi. Akɛ nɔkwɛmɔnɔ lɛ, mɛi ni yɔɔ Ludwigsburg yɛ Germany lɛ bi akɛ, “Mɛɛ be abaajie ‘Photo-Drama’ lɛ ekoŋŋ?” Mɛni abaafee?\nBɔni afee ni anyɛ ajie Drama nɛɛ aha mɛi ekoŋŋ lɛ, yɛ afi 1920 afii lɛ amli lɛ, Betel weku ni yɔɔ Magdeburg yɛ Germany lɛ najiaŋdamɔlɔi yahe kasɛti ni akɛrikɔdiɔ sini yɛ adafitswaa nitsumɔhe ko ni yɔɔ Paris yɛ France lɛ, ni amɛhe ehe nibii lɛ ekomɛi hu yɛ Leipzig kɛ Dresden. Amɛkɛ fotoi komɛi ni yɔɔ blema “Photo-Drama” lɛ mli ni fiteko lɛ fata he.\nNyɛminuu Erich Frost, ni he esa waa yɛ lalafoo mli lɛ fo lala ko ni akɛfata sini kɛ emli foto lɛ he. Ajie emli saji lɛ ekomɛi kɛjɛ wɔblema wolo ko ni atsɛɔ lɛ Creation lɛ mli. No hewɔ ni awo “Photo-Drama” lɛ henɔ hee ni afee lɛ akɛ “Creation Drama” lɛ.\nDrama hee nɛɛ sɛɛkɛlɛ kɛ tsutsu nɔ lɛ, ni ji “Photo-Drama” lɛ, fɛɛ ekome—ŋmɛlɛtswai kpaanyɔ—ni ajieɔ lɛ fiofio daa gbɛkɛ kɛyashiɔ agbeɔ naa. Ewie adebɔɔ gbii lɛ ahe saji fitsofitso, ewie Biblia lɛ kɛ jeŋ yinɔsaji ahe, ni ekpa apasa jamɔ he mama. Ajie “Creation Drama” lɛ yɛ Austria, Germany, Luxemburg, kɛ Switzerland, ni ajie yɛ hei krokomɛi ni awieɔ German yɛ lɛ hu.\nErich Frost kɛ lalai ni efo ni akɛwo “Creation Drama” lɛ nɔ lɛ\nErich Frost tsɔɔ mli akɛ: “Beni ajieɔ Drama lɛ, miwo miwebii, titri lɛ lalatswalɔi lɛ, hewalɛ ni amɛkɛ be fioo ni akɛjɔɔ he lɛ ajara wɔwoji kɛ woji bibii ni nɔ bɛ lɛ amɛha mɛi ni eba sini lɛ kwɛmɔ lɛ. Enɛ ha wɔjara woji babaoo fe bɔ ni wɔnyɛɔ wɔfeɔ kɛ́ wɔtee shĩa kɛ shĩa lɛ.” Nyɛmi nuu ko ni atsɛɔ lɛ Johannes Rauthe ni to gbɛjianɔ koni ajie sini lɛ yɛ Poland kɛ maŋ ni amrɔ nɛɛ atsɛɔ lɛ Czech Republic lɛ mli lɛ tsɔɔ mli akɛ, mɛi ni bakwɛ sini lɛ ateŋ mɛi babaoo tsɔɔ he ni abaana amɛ yɛ bɔni afee ni akɛ amɛ abakase nii. Enɛ ha amɛnyɛ amɛfee sɛɛkuukɛsaramɔi babaoo.\nYɛ afi 1930 afii lɛ amli fɛɛ lɛ, hei ni ajie “Creation Drama” lɛ yɛ lɛ yi kɛ mɛi babaoo, ni Yehowa Odasefoi lɛ ahe saji gbɛ eshwã maŋ lɛ mli fɛɛ. Beni shɛɔ afi 1933 lɛ, mɛi ni miihe ashɛ akpekpe kome eyakwɛ sini nɛɛ ni Germany nitsumɔhe nine lɛ to he gbɛjianɔ lɛ eko. Nyɛmi yoo ko ni atsɛɔ lɛ Käthe Krauss lɛ kɛɛ akɛ: “Ehe bahia ni wɔnyiɛ kilomitai 10 kɛtsɔ koi kɛ gɔji kɛ jɔi amli kɛya kɛba yɛ gbii enumɔ ni akɛjie sini lɛ mli.” Nyɛmi yoo ko hu ni atsɛɔ lɛ Else Billharz lɛ kɛɛ akɛ: “‘Creation Drama’ lɛ ji nɔ ni ha mimɔ anɔkwale lɛ mli.”\nNyɛmi nuu ko ni atsɛɔ lɛ Alfred Almendinger lɛ tsɔɔ mli akɛ, beni emami yakwɛ Drama lɛ eko lɛ, ená “miishɛɛ aahu akɛ eyahe Biblia, ni etao he ni wiemɔ ni ji ‘hetsuumɔhe’ lɛ jeɔ kpo yɛ.” Akɛni enaaa yɛ Biblia lɛ mli hewɔ lɛ, ekpa sɔlemɔyaa ni eha abaptisi lɛ. Erich Frost wie akɛ: “‘Creation Drama’ lɛ ha mɛi babaoo ba anɔkwale lɛ mli.”—3 Yoh. 1-3.\n“Creation Drama” lɛ hé shi etsɛɛɛ nɔŋŋ kɛkɛ ni Nazi nɔyeli lɛ hu bɔi shihemɔ yɛ Yuropa, ni amɛbɔi mɛi anaa gbamɔ. Atsĩ Odasefoi ni yɔɔ Germany lɛ anitsumɔ lɛ naa kɛjɛ afi 1933 kɛyaa. Kɛjɛ nakai be lɛ aahu kɛyashi jeŋ ta ni ji enyɔ lɛ ba naagbee yɛ afi 1945 lɛ, awa Yehowa tsuji ni yɔɔ Yuropa lɛ ayi waa. Erich Frost ye aaafee afii kpaanyɔ yɛ tsuŋwoo mli. Shi etsɔ mli shweshweeshwe, ni sɛɛ mli lɛ eyasɔmɔ yɛ Wiesbaden Betel, yɛ Germany. Kwɛ bɔ ni ehi jogbaŋŋ akɛ “Creation Drama” ni hiɛ kpaŋ nɔ kɔkɔɔkɔ lɛ ba yɛ be naa, ni ebawo Kristofoi babaoo ni kɛ amɛhemɔkɛyeli lɛ he kaa kpe yɛ Jeŋ Ta II lɛ mli lɛ hewalɛ!—Ajie kɛjɛ wɔnitoohe lɛ yɛ Germany.\nKɛmaje Mɔ Ko Kɛmaje Mɔ Ko Nɔ ko ni “Hiɛ Kpaŋ Nɔ” Ba yɛ Be Naa\nEnɛ Ji Wɔmumɔŋ Gboshinii Lɛ\nAye Pretorio Asraafoi lɛ Odase\nHii Yehowa Hebuu Jɔɔ Lɛ Mli\nKaaha Nɔ Ko Miitsĩ Onaa Kɛmiijɛ Hiɛnyam Namɔ He\nEjɛ Kaiafa Weku lɛ Mli\nAJIE KƐJƐ WƆNITOOHE LƐ Nɔ ko ni “Hiɛ Kpaŋ Nɔ” Ba yɛ Be Naa\nNiŋmaa Woji ni afee yɛ henɔi srɔtoi amli ni obaanyɛ oŋɔ eko BUU-MƆƆ—NIKASEMƆ NƆ February 2013\nKɛmaje Mɔ Ko Kɛmaje Mɔ Ko BUU-MƆƆ—NIKASEMƆ NƆ February 2013\nBUU-MƆƆ—NIKASEMƆ NƆ February 2013


1 Mose 33 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nYakob kɛ Esau yakpe (1-16)\nYakob tsa egbɛfãa lɛ nɔ kɛtee Shekem (17-20)\n33 Agbɛnɛ, Yakob hole ehiŋmɛii anɔ ni ena Esau miiba, ni hii 400 fata ehe.+ No hewɔ lɛ, ejara gbekɛbii lɛ amli ehã Lea, Rahel, kɛ tsuji yei enyɔ lɛ.+ 2 Ekɛ tsuji yei lɛ kɛ amɛbii lɛ ye hiɛgbɛ,+ Lea kɛ ebii lɛ nyiɛ amɛsɛɛ,+ ni Rahel+ kɛ Yosef hu nyiɛ sɛɛ. 3 Kɛkɛ ni lɛ diɛŋtsɛ eyi amɛhiɛ ni ekula shi ekɛ ehiɛ bu shi, ni efee nakai shii kpawo be ni ebɛŋkɛɔ enyɛmi nuu lɛ. 4 Shi Esau sha foi ekɛ lɛ bakpe, ni efua lɛ ni eshɔ enaa, ni amɛjwa yaafo. 5 Be ni ehole ehiŋmɛii anɔ ní ena yei lɛ kɛ gbekɛbii lɛ, ekɛɛ: “Namɛi ji mɛi ní fata ohe nɛɛ?” kɛkɛ ni ekɛɛ: “Bii ni Nyɔŋmɔ kɛdro otsulɔ lɛ ni.”+ 6 Kɛkɛ ni tsuji yei lɛ kɛ amɛbii lɛ tsi kɛba hiɛ ni amɛbakoto shi, 7 ni Lea hu kɛ ebii lɛ tsi kɛba hiɛ ni amɛbakoto shi. No sɛɛ lɛ, Yosef kɛ Rahel tsi kɛba hiɛ ni amɛbakoto shi.+ 8 Esau kɛɛ: “Mɛni ji kuikui nɛɛ fɛɛ ní mikɛkpe lɛ shishi?”+ Ehã hetoo akɛ: “Bɔ ni afee ní mihiɛ aba nyam yɛ minuŋtsɔ hiɛ.”+ 9 Kɛkɛ ni Esau kɛɛ: “Minyɛmi nuu, miyɛ nii babaoo diɛŋtsɛ.+ Hã onɔ lɛ ahi shi ahã bo.” 10 Shi Yakob kɛɛ: “Ofainɛ, dabi. Kɛ́ mihiɛ eba nyam yɛ ohiɛ lɛ, no lɛ, hemɔ minikeenii lɛ yɛ midɛŋ, ejaakɛ mikɛba koni manyɛ mana ohiɛ. Ni ohiɛ ní mina lɛ tamɔ nɔ ni mina Nyɔŋmɔ hiɛ, ejaakɛ ohere mi kɛ miishɛɛ.+ 11 Ofainɛ, hemɔ minikeenii* lɛ ní akɛbahã bo lɛ,+ ejaakɛ Nyɔŋmɔ edro mi, ni miyɛ nɔ fɛɛ nɔ ni he hiaa mi.”+ Ni ekpa lɛ fai aahu, ni ehe. 12 Sɛɛ mli lɛ, Esau kɛɛ: “Hã wɔshi wɔya, ni hã matsɔ ohiɛ.” 13 Shi ekɛɛ lɛ akɛ: “Minuŋtsɔ le akɛ gbekɛbii lɛ darako ni amɛhe waaa,+ ni mihiɛ toi kɛ tsinai ní miihã amɛbii fufɔ. Kɛ́ akpala amɛ oyayaayai gbi kome lɛ, no lɛ, koolooku muu lɛ fɛɛ baagboi. 14 Ofainɛ, hã minuŋtsɔ atsɔ etsulɔ hiɛ kɛya, shi mi lɛ, matsa nyiɛmɔ lɛ nɔ blɛooblɛoo bɔ ni mikooloi lɛ kɛ gbekɛbii lɛ baanyɛ, kɛyashi maba minuŋtsɔ ŋɔɔ yɛ Seir.”+ 15 Ni Esau kɛɛ: “Ofainɛ, hã mashi miwebii lɛ eko mahã bo.” Kɛkɛ ni ekɛɛ: “Mɛni hewɔ obaafee enɛ? Hã mihiɛ aba nyam yɛ minuŋtsɔ hiɛ kɛkɛ.” 16 No hewɔ lɛ, nakai gbi lɛ Esau ku esɛɛ kɛtee Seir. 17 Ni Yakob yiŋ kɛtee Sukot,+ ni eyama shĩa ehã ehe ni efee tsũi hu ehã ekooloi lɛ. No hewɔ ni ewo jɛmɛ Sukot* lɛ. 18 Be ni Yakob fã kɛshi Padan-aram+ lɛ, ebashɛ Shekem+ maŋ ní yɔɔ Kanaan+ shikpɔŋ lɛ nɔ lɛ shweshweeshwe, ni ebɔ nsara yɛ he ko ni bɛŋkɛ maŋ lɛ. 19 Ni ekɛ kapɛji 100 hé shikpɔŋ ní efee emama tsũ lɛ yɛ nɔ lɛ fã ko yɛ Shekem tsɛ Hamor bihii lɛ adɛŋ.+ 20 Ema afɔleshaa latɛ yɛ jɛmɛ ni ewo lɛ gbɛ́i akɛ Nyɔŋmɔ, Israel Nyɔŋmɔ lɛ.+\n^ Hebri sht. ŋm., “mijɔɔmɔ.”\n^ Eshishi ji, “Agbai.”


“Nɔ fɛɛ nɔ yɛ ebe ní ato, . . . fɔmɔ be yɛ, ni gbele be hu yɛ.” Mɛi komɛi nuɔ wiemɔ ni ajɛ mumɔŋ aŋma nɛɛ shishi yɛ gbɛ ni ejaaa nɔ. Amɛmuɔ sane naa akɛ, Nyɔŋmɔ eto be tuuntu ni mɔ fɛɛ mɔ kɛbaagbo. (Jajelɔ 3:1, 2) Shi ŋmalɛ nɛɛ miiwie bɔ ni adesa wala shihilɛ ji hã lɛ he, ni eetsɔɔ akɛ, gbele ji nɔ ni muɔ nɔ fɛɛ nɔ naa. Nyɔŋmɔ Wiemɔ lɛ hu tsɔɔ akɛ, wɔ diɛŋtsɛ wɔyiŋkpɛi baanyɛ asa wɔwala he. Akɛ nɔkwɛmɔnɔ lɛ, Biblia lɛ kɛɔ akɛ: “Yehowa gbeyeishemɔ hãa gbii asɛɛ tsɛɔ.” (Abɛi 10:27; Lala 90:10; Yesaia 55:3) Yɛ mɛɛ gbɛ nɔ? Kɛ́ wɔyɛ bulɛ kɛhã Nyɔŋmɔ Wiemɔ lɛ, ebaatsirɛ wɔ ni wɔtsi wɔhe kɛje nifeemɔi ni esaaa, tamɔ dãatɔɔ kɛ jeŋba sha he.—1 Korintobii 6:9, 10.\nAto Biblia lɛ he gbɛjianɔ koni mɛi ni baa amɛhe shi kɛ mɛi ni miisumɔ ni amɛkase nii lɛ anu shishi. Yesu kɛɛ e-Tsɛ akɛ: “Miijie oyi yɛ faŋŋ, Ataa, ŋwɛi kɛ shikpɔŋ Nuŋtsɔ, ejaakɛ oŋɔ nibii nɛɛ otee hiɛshikalɔi kɛ nilelɔi jogbaŋŋ, ni ojie amɛ kpo otsɔɔ gbekɛbii bibii.” (Luka 10:21) Aŋma Biblia lɛ bɔ ni mɛi ni hiɛ jwɛŋmɔ ni ja lɛ pɛ baanyɛ anu emli sane lɛ shishi. Bei pii lɛ, mɛi ni woɔ amɛhe nɔ lɛ nuɔ Biblia lɛ shishi yɛ gbɛ ni ejaaa nɔ, ni anaa henɔwomɔ su nɛɛ yɛ mɛi ni ji “hiɛshikalɔi kɛ nilelɔi” ahe titri. Shi kɛ́ mɛi ni kaneɔ Biblia lɛ fee amɛnii tamɔ “gbekɛbii bibii”—ni ji mɛi ni baa amɛhe shi kɛ mɛi ni miisumɔ ni amɛkase nii lɛ—amɛnuɔ Nyɔŋmɔ sane lɛ shishi yɛ gbɛ ni ja nɔ. Kwɛ bɔ ni Nyɔŋmɔ eto Biblia lɛ he gbɛjianɔ jogbaŋŋ!\nAŋma Biblia lɛ bɔ ni mɛi ni miisumɔ ni Nyɔŋmɔ aye abua amɛ lɛɛlɛŋ lɛ baanu shishi. Yesu hã ana akɛ, ebaabi ni aye abua mɛi koni amɛnu nɔ ni etsɔɔ lɛ shishi jogbaŋŋ. Te abaafee tɛŋŋ aye abua amɛ lɛ? Yesu tsɔɔ mli akɛ: “Yelikɛbualɔ lɛ, mumɔ krɔŋkrɔŋ lɛ, ni Tsɛ lɛ baatsu yɛ migbɛ́i mli lɛ, lɛ ebaatsɔɔ nyɛ nibii fɛɛ.” (Yohane 14:26) No hewɔ lɛ, Nyɔŋmɔ kɛ emumɔ krɔŋkrɔŋ lɛ—ni ji ehewalɛ kpele ni miitsu nii lɛ—hãa koni eye ebua mɛi ni amɛnu nɔ ni amɛkaneɔ yɛ Biblia lɛ mli lɛ shishi. Shi Nyɔŋmɔ kɛ emumɔ lɛ hãaa mɛi ni kɛ amɛhiɛ efɔ̃ɔɔ enɔ kɛhã yelikɛbuamɔ lɛ, hewɔ lɛ bei pii lɛ amɛnuuu Biblia lɛ shishi. Mumɔ krɔŋkrɔŋ lɛ tsirɛɔ Kristofoi ni le Biblia lɛ mli jogbaŋŋ lɛ koni amɛyaye amɛbua mɛi ni miitao amɛnu Biblia lɛ shishi lɛ.—Bɔfoi 8:26-35.\nAni Yehowa Odasefoi lɛ enu Biblia lɛ shishi yɛ gbɛ ni ejaaa nɔ dã? Hɛɛ. Shi be ni be ni Nyɔŋmɔ eto akɛ ebaahã anu nibii ashishi lɛ shɛ lɛ, Odasefoi lɛ fee tsakemɔi oya nɔŋŋ yɛ amɛsusumɔi lɛ ahe. Amɛheɔ amɛyeɔ akɛ amɛmiikase Kristo bɔfoi lɛ, ni jɛɔ heshibaa mli amɛtsakeɔ amɛsusumɔ be fɛɛ be ni Yesu baajaje amɛ lɛ.—Bɔfoi 1:6, 7.\nEkolɛ nɔ ni gbekɛ yoo fioo lɛ susu yɛ he ni lasu lɛ jɛɔ kɛbaa lɛ he lɛ yɛ ŋmɔlɔ, ni eji nɔ ko ni eyanuuu shishi. Shi nɔ ni Biblia lɛ tsɔɔ lɛ ji nɔ ko ni he yɔɔ sɛɛnamɔ waa kɛhã bo. Biblia mli sane lɛ he miihia aahu akɛ, esaaa akɛ mɔ ko susuɔ akɛ ekome pɛ ebaanyɛ ekane ni enu shishi jogbaŋŋ. No hewɔ lɛ, bi ni aye abua bo ni onu nɔ ni okaneɔ lɛ shishi jogbaŋŋ. Taomɔ mɛi ni jɛɔ heshibaa mli amɛkaseɔ Biblia lɛ, ni hãa Nyɔŋmɔ mumɔ krɔŋkrɔŋ lɛ yeɔ ebuaa amɛ koni amɛnu Biblia lɛ shishi, ni amɛna faŋŋ akɛ, wɔyɛ be ni Nyɔŋmɔ miisumɔ ni wɔnu Biblia lɛ shishi fe bei fɛɛ ni eho lɛ mli lɛ asɛɛgbɛ. Kaashashao shi akɛ okɛ Yehowa Odasefoi lɛ baagba sane loo ni ookane amɛwoji ni yɔɔ jw.org wɛbsaiti lɛ nɔ ní atao nii amli jogbaŋŋ dani aŋmala lɛ. Biblia lɛ ewo shi akɛ: ‘Kɛ́ obolɔ otsɛ́ saneshishinumɔ lɛ, oooná Nyɔŋmɔ he nilee.’—Abɛi 2:3-5.\nmailto:?body=Nɔ Hewɔ Ni Esa Akɛ Onu Nɔ Ni Okaneɔ Lɛ Shishi Jogbaŋŋ%0a%0ahttps%3A%2F%2Fwww.jw.org%2Ffinder%3Fdocid%3D2017011%26wtlocale%3DGA%26srcid=share⊂ject=Nɔ Hewɔ Ni Esa Akɛ Onu Nɔ Ni Okaneɔ Lɛ Shishi Jogbaŋŋ


KANEMƆ YƐ Afrikaans Albania Amharic Arabic Armenia Armenia (West) Bicol Blɔfo Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Colombia Mumuii Awiemɔ Croatia Czech Denmark Dutch Estonia Ewe Finland French Ga Georgia Germany Greenland Haitian Creole Hela Hiligaynon Hungary Igbo Iloko Indonesia Italia Japan Kinyarwanda Kirghiz Korea Kwangali Kwanyama Latvia Lingala Lithuania Malagasy Malay Mixe (North Central) Mizo Moore Myanmar Ndebele Ndonga Norway Nzema Oromo Ossetia Pangasinan Persia Poland Portuguese (Brazil) Quechua (Ayacucho) Quechua (Bolivia) Rarotongan Romania Russia Russia Mumuii Awiemɔ Samoa Sepedi Serbian (Cyrillic) Sesotho (Lesotho) Setswana Shona Silozi Slovak Slovenia Spania Swahili Swati Sweden Tagalog Tatar Thailand Tsonga Turkey Twi Ukrain Urdu Venda Vietnam Waray-Waray Xhosa Zulu\n“Nyɛhaa nyɛwiemɔ afea: Hɛɛ, hɛɛ! dabi, dabi!”—MAT. 5:37.\nKWƐMƆ AKƐ OBAANYƐ OHA HETOO LO:\nMɛni Yesu wie yɛ kitakamɔ he?\nMɛɛ gbɛ nɔ Yesu ha ewiemɔ fee hɛɛ, hɛɛ ni ekɛfee nɔkwɛmɔnɔ kpakpa eha wɔ?\nMɛɛ shihilɛi amli esa akɛ wɔha wɔwiemɔ afee hɛɛ, hɛɛ?\n1. Mɛni Yesu kɛɛ yɛ kitakamɔ he, ni mɛni hewɔ?\nBEI pii lɛ, ehe ehiaaa ni anɔkwa Kristofoi akã kita. Ejaakɛ amɛyeɔ Yesu fãmɔ akɛ: ‘Nyɛhaa nyɛwiemɔ afea: Hɛɛ, hɛɛ’ lɛ nɔ. Nɔ ni ekɛɛ lɛ tsɔɔ akɛ, kɛ́ mɔ ko wie nɔ ko lɛ, esa akɛ eye nɔ. No mli lɛ, Yesu etsɔ hiɛ ewie akɛ: “Nyɛkakãa kitã kwraa!” Ewie enɛ ejaakɛ mɛi ni yɔɔ ebeaŋ lɛ kãa kita kɛkɛ ní amɛfeko amɛjwɛŋmɔ po akɛ amɛbaaye nɔ ni amɛkɛɔ lɛ nɔ. Kɛ́ mɔ ko kã kita yɛ nɔ ko he ni eyeee nɔ lɛ, mɔ lɛ tsɔɔ diɛŋtsɛ akɛ anyɛŋ amu afɔ enɔ, ni ákɛ, “mɔ fɔŋ” lɛ miikudɔ lɛ.—Nyɛkanea Mateo 5:33-37.\n2. Mɛni hewɔ ejeee tɔmɔ akɛ mɔ ko baakã kita bei komɛi lɛ?\n2 Ani Yesu miitsɔɔ akɛ be fɛɛ be ni mɔ ko baakã kita lɛ etɔ̃? Jeee nakai etsɔɔ. Taakɛ wɔkase yɛ nikasemɔ ni tsɔ hiɛ lɛ mli lɛ, Yehowa Nyɔŋmɔ kɛ etsulɔ anɔkwafo Abraham fɛɛ kãmɔ kita yɛ saji ni he hiaa ahe. Kɛfata he lɛ, Nyɔŋmɔ Mla lɛ bi ni akã kita kɛtsu naagbai komɛi ahe nii. (2 Mose 22:10, 11; 4 Mose 5:21, 22) No hewɔ lɛ, ekolɛ ehe baahia ni Kristofonyo ko akã kita yɛ saneyelihe kɛma nɔ mi akɛ ebaawie anɔkwale. Aloo yɛ shihilɛi ni efɔɔɔ kaa amli lɛ, ekolɛ ehe baahia ni Kristofonyo ko akã kita kɛma nɔ ko ni etaoɔ efee lɛ nɔ mi, loo koni ekɛtsɔɔ akɛ nɔ ni ebaawie lɛ ji anɔkwale. Beni osɔfonukpa ni yɔɔ Yudafoi Akuashɔŋ lɛ mli lɛ kɛ kitakamɔ bi ni Yesu awie anɔkwale lɛ, ewie anɔkwale. (Mat. 26:63, 64) Kɛlɛ, ehe ehiaaa ni Yesu akã kita, ejaakɛ ewieɔ anɔkwale daa. Shi bei komɛi lɛ, ekɛ wiemɔ ni ji “Lɛlɛŋ, lɛlɛŋ, miikɛɛ nyɛ akɛ” lɛ jeɔ ewiemɔ shishi koni ekɛma esane lɛ nɔ mi. (Yoh. 1:51; 13:16, 20, 21, 38) Nyɛhaa wɔsusua nibii krokomɛi ni wɔbaanyɛ wɔkase kɛjɛ Yesu, Paulo, kɛ mɛi krokomɛi ni ha amɛwiemɔ fee hɛɛ, hɛɛ lɛ aŋɔɔ.\nYESU HA EWIEMƆ FEE HƐƐ, HƐƐ\n3. Mɛɛ shi Yesu wo Nyɔŋmɔ yɛ sɔlemɔ mli, ni te eŋwɛi Tsɛ lɛ here sɔlemɔ lɛ nɔ eha tɛŋŋ?\n3 “Naa, miba . . . ní mibafee bo, Nyɔŋmɔ osuɔmɔnaa nii.” (Heb. 10:7) Yesu tsɔ sɔlemɔ nɛɛ nɔ ewo Nyɔŋmɔ shi akɛ ebaatsu nɔ fɛɛ nɔ ni agba yɛ shiwoo Seshi lɛ he, ní “enanetsitsi nɔ” ni Satan ‘baatswa’ lɛ hu fata he lɛ he nii. (1 Mose 3:15) Adesa ko kwraa bɛ ni eŋɔ sɔ̃ ni tsii tamɔ nɛkɛ efɔ̃ enɔ pɛŋ. Yehowa wie kɛjɛ ŋwɛi kɛtsɔɔ akɛ eyɛ hekɛnɔfɔɔ yɛ e-Bi lɛ mli, eyɛ mli akɛ ebiii ni Yesu akã kita akɛ ebaaye eshiwoo lɛ nɔ.—Luka 3:21, 22.\n4. Mɛni Yesu fee koni no aha ewiemɔ afee hɛɛ, hɛɛ?\n4 Yesu ha ewiemɔ fee hɛɛ, hɛɛ, kɛtsɔ nɔ ni eshiɛ lɛ ni ehi shi yɛ naa be fɛɛ be lɛ nɔ. Yesu haaa nɔ ko agbala ejwɛŋmɔ kɛjɛ nitsumɔ ni e-Tsɛ lɛ kɛwo edɛŋ akɛ eshiɛ Nyɔŋmɔ Maŋtsɛyeli lɛ he sanekpakpa lɛ nɔ, ni efee mɛi ni Nyɔŋmɔ gbala kɛba eŋɔɔ lɛ kaselɔi. (Yoh. 6:44) Biblia lɛ haa wɔnaa bɔ ni Yesu ye shi ni ewo lɛ nɔ kɛtsɔ wiemɔi nyiɛ sɛɛ nɛɛ anɔ akɛ: “Nyɔŋmɔ shiwoi abɔ ni yɔɔ nɛɛ, emli hɛɛ lɛ yɔɔ.” (2 Kor. 1:20) Kɛ́ aawie mɛi ni wo Nyɔŋmɔ shi ni amɛye nɔ lɛ ahe lɛ, Yesu ji mɔ ni fe fɛɛ lɛɛlɛŋ. Agbɛnɛ, nyɛhaa wɔsusua mɔ ko ni bɔ mɔdɛŋ waa ekase Yesu lɛ he wɔkwɛa.\nPAULO HA EWIEMƆ FEE HƐƐ, HƐƐ\n5. Mɛɛ nɔkwɛmɔnɔ Paulo fee eha wɔ?\n5 “Mɛni mafee, Nuŋtsɔ?” (Bɔf. 22:10) Enɛ ji nɔ ni Paulo, ni no mli lɛ atsɛɔ lɛ Saulo lɛ wie beni Nuŋtsɔ Yesu jie ehe kpo yɛ ninaa mli etsɔɔ lɛ koni ekpa Kristofoi lɛ ayi waa lɛ. Enɛ ha Saulo je ehe sɛɛ, ni eha abaptisi lɛ, ni ekpɛlɛ nitsumɔ krɛdɛɛ ni akɛwo edɛŋ akɛ eye Yesu he odase etsɔɔ jeŋmajiaŋbii lɛ nɔ. Kɛjɛ nakai be lɛ nɔ kɛbaa lɛ, Paulo tee nɔ etsɛ Yesu akɛ ‘e-Nuŋtsɔ,’ ni ehi shi yɛ nakai wiemɔ lɛ naa kɛyashi egbo. (Bɔf. 22:6-16; 2 Kor. 4:5; 2 Tim. 4:8) Paulo efeee enii tamɔ mɛi ni Yesu bi amɛ akɛ: “Shi mɛni hewɔ nyɛtsɛɔ mi akɛ: Nuŋtsɔ, Nuŋtsɔ! ni nyɛfeee nii ni mikɛɔ lɛ?” (Luka 6:46) Hɛɛ, Yesu miikpa mɛi fɛɛ ni kpɛlɛɔ enɔ akɛ amɛ-Nuŋtsɔ lɛ gbɛ akɛ amɛye amɛwiemɔ nɔ taakɛ Paulo fee lɛ.\n6, 7. (a) Mɛni hewɔ Paulo ha esɛɛ gbala shi kɛ Korinto asafo lɛ saramɔ lɛ, ni mɛni hewɔ mɛi ni wie amɛshi lɛ akɛ ewieee anɔkwale lɛ asane ejaaa? (b) Mɛɛ su esa akɛ wɔjie lɛ kpo wɔtsɔɔ wɔnɔkwɛlɔi lɛ?\n6 Paulo kɛ ekãa jaje Maŋtsɛyeli lɛ he sane lɛ yɛ Asia Bibioo lɛ kɛ Yuropa fɛɛ, eto asafoi babaoo, ni eku esɛɛ eyasara asafoi nɛɛ. Bei komɛi lɛ, ekãa kita kɛmaa sane ko ni eŋma lɛ nɔ mi akɛ eji anɔkwale. (Gal. 1:20) Beni mɛi komɛi folɔ Paulo naa yɛ Korinto akɛ nɔ ni ewieɔ jeee anɔkwale lɛ, eŋma kɛfã ehe akɛ: “Anɔkwafo ji Nyɔŋmɔ, akɛ wɔwiemɔ ni wɔkɛ nyɛ wie lɛ ejeee hɛɛ kɛ dabi shi kome.” (2 Kor. 1:18) Beni Paulo ŋma sane nɛɛ, no mli lɛ eshi Efeso, ni eetsɔ Makedonia kɛya Korinto. Kulɛ, eto ni ebaaya Korinto dani eya Makedonia. (2 Kor. 1:15, 16) Shi taakɛ bei komɛi lɛ ebaalɛ yɛ nɔkwɛlɔi gbɛfalɔi ni yɔɔ ŋmɛnɛ lɛ agbɛfaŋ lɛ, ehe bahia ni etsake egbɛfãa lɛ mli. Jeee amɛ diɛŋtsɛ amɛhilɛkɛhamɔ loo nɔ ko ni he ehiaaa hewɔ amɛfeɔ nakai tsakemɔi lɛ, shi moŋ lɛ shihilɛ ko ni haa ebaalɛ nakai. Korinto asafo lɛ hilɛkɛhamɔ hewɔ Paulo ha esɛɛ gbala shi fioo kɛ amɛsaramɔ lɛ. Mɛni hewɔ?\n7 Beni Paulo to gbɛjianɔ kɛha amɛsaramɔ lɛ, enu akɛ mligbalamɔ yɛ Korinto asafo lɛ mli, ni amɛŋmɛ mɔ ko ni kɛ ehe miiwo jeŋba sha mli lɛ gbɛ ni ehi asafo lɛ mli. (1 Kor. 1:11; 5:1) Yɛ klɛŋklɛŋ wolo ni Paulo ŋma Korinto asafo lɛ mli lɛ, ekɛ hiɛdɔɔ bɔ amɛ kɔkɔ koni amɛtsu saji nɛɛ ahe nii. No sɛɛ lɛ, yɛ nɔ najiaŋ ni ebaafo lɛlɛ kɛjɛ Efeso kɛya Korinto tɛ̃ɛ lɛ, ekpɛ eyiŋ akɛ ebaaha enyɛmimɛi lɛ bei fioo ni amɛkɛtsu sane lɛ he nii koni kɛ́ etee lɛ, esaramɔ lɛ awo amɛ hewalɛ. Yɛ wolo ni ji enyɔ ni Paulo ŋma amɛ lɛ mli lɛ, eha amɛle akɛ enɛ hewɔ ni esɛɛ gbala shi lɛ beni ekɛɛ akɛ: “Miitsɛ́ Nyɔŋmɔ ni ebaye misusuma odase, akɛ nyɛyibaamɔ hewɔ ni mináko maba Korinto lɛ.” (2 Kor. 1:23) Esaaa akɛ wɔfeɔ wɔnii tamɔ mɛi ni wie amɛshi Paulo lɛ, shi moŋ nyɛhaa wɔjiea bulɛ ni mli kwɔ kpo wɔtsɔa wɔnɔkwɛlɔi lɛ. Anɔkwa sane ji akɛ, esa akɛ wɔbɔ mɔdɛŋ wɔkase Paulo, taakɛ ekase Kristo lɛ.—1 Kor. 11:1; Heb. 13:7.\nMƐI KROKOMƐI NI HA AMƐWIEMƆ FEE HƐƐ, HƐƐ\n8. Mɛɛ nɔkwɛmɔnɔ Rebeka fee eha wɔ?\n8 “Matee.” (1 Mose 24:58) Enɛ ji nɔ ni Rebeka wie beni enyɛ kɛ enyɛmi nuu lɛ bi lɛ kɛji ebaasumɔ ni eshi shĩa nakai gbi lɛ nɔŋŋ, ni efã gbɛ kilomitai 800 ni ekɛ Abraham bi Isak ni eleee lɛ lɛ ayahi shi akɛ ewu lɛ. (1 Mose 24:50-58) Rebeka ha ewiemɔ fee hɛɛ, hɛɛ, ni ekɛ Isak yahi shi, ni ehi shi akɛ ŋa kpakpa, ni ekɛ anɔkwayeli sɔmɔ Nyɔŋmɔ. Enɛ babi ni ehi shi yɛ bui amli akɛ mɔkpɔŋ yɛ Shiwoo Shikpɔŋ lɛ nɔ ewala gbii abɔ fɛɛ. Akɛni eye ewiemɔ nɔ hewɔ lɛ, Nyɔŋmɔ jɔɔ lɛ ni eha ebatsɔ Yesu Kristo, ni ji shiwoo Seshi lɛ blemanyɛ.—Heb. 11:9, 13.\n9. Mɛɛ gbɛ nɔ Rut ha ewiemɔ fee dabi, dabi?\n9 “Dabi, shi wɔkɛo aaatee omaŋbii lɛ aŋɔɔ!” (Rut 1:10) Moab yei okulafoi enyɔ, Rut kɛ Orpa tee nɔ amɛwie nɛkɛ amɛtsɔɔ amɛshaayoo Naomi, ni lɛ hu eji okulafo lɛ. No mli lɛ, eeku esɛɛ kɛmiijɛ Moab kɛmiiya Betlehem. Naomi tee nɔ ekpa amɛfai aahu ni amɛku amɛsɛɛ, ni sɛɛ mli lɛ, Orpa ku esɛɛ etee emaŋ. Shi Rut ha ewiemɔ fee dabi, dabi. (Nyɛkanea Rut 1:16, 17.) Ekɛ ehe kpɛtɛ Naomi he, ni eshi ewekumɛi kɛ apasa nyɔŋmɔi ni Moabbii lɛ jáa lɛ kwraa. Etee nɔ ekɛ anɔkwayeli já Yehowa, ni Yehowa hu jɔɔ lɛ. Efata yei enumɔ pɛ ni Mateo tsi amɛtã akɛ Kristo blemanyɛmɛi lɛ ahe.—Mat. 1:1, 3, 5, 6, 16.\n10. Mɛni hewɔ Yesaia ji nɔkwɛmɔnɔ kpakpa kɛha wɔ lɛ?\n10 “Naa mi, tsũ mi!” (Yes. 6:8) Dani Yesaia baawie enɛ lɛ, no mli lɛ ena Yehowa yɛ ninaa ko ni yɔɔ nyam mli ni eta E-maŋtsɛsɛi nɔ yɛ Israel sɔlemɔtsu lɛ yiteŋ. Yɛ ninaa lɛ mli lɛ, Yesaia nu ni Yehowa bi akɛ: “Namɔ matsũ? ni namɔ aaatee aha wɔ?” No mli lɛ, Yehowa miibi mɔ ni baaya ni ekɛ ewiemɔ lɛ ayaha E-webii ni toi egbo lɛ. Yesaia ha ewiemɔ fee hɛɛ, hɛɛ. Ekɛ anɔkwayeli sɔmɔ akɛ gbalɔ nɔ ni fa fe afii 46, ni ejaje fɔbuu wiemɔi ni naa wala kɛ shiwoi ni yɔɔ miishɛɛ ni kɔɔ bɔ ni abaasaa ato anɔkwa jamɔ shishi ekoŋŋ lɛ he.\n11. (a) Mɛni hewɔ ehe hiaa waa ni wɔha wɔwiemɔ afee hɛɛ, hɛɛ lɛ? (b) Namɛi awie amɛhe akɛ amɛhaaa amɛwiemɔ afee hɛɛ, hɛɛ?\n11 Mɛni hewɔ Yehowa ha aŋmala saji nɛɛ aha wɔ yɛ e-Wiemɔ lɛ mli lɛ? Ni mɛni hewɔ ehe hiaa ni wɔha wɔwiemɔ afee hɛɛ, hɛɛ lɛ? Biblia lɛ bɔɔ kɔkɔ akɛ “kpaŋmɔ mlikulɔi” fata mɛi ni “sa gbele” lɛ ahe. (Rom. 1:31, 32) Mizraim Maŋtsɛ Farao, Yuda Maŋtsɛ Zedekia, kɛ Anania kɛ Safira haaa amɛwiemɔ afee hɛɛ, hɛɛ. Amɛ fɛɛ amɛnaagbee eyahiii, ni amɛnifeemɔ lɛ ji kɔkɔbɔɔ kɛha wɔ.—2 Mose 9:27, 28, 34, 35; Ezek. 17:13-15, 19, 20; Bɔf. 5:1-10.\n12. Mɛni baaye abua wɔ koni wɔwiemɔ afee hɛɛ, hɛɛ?\n12 Akɛni wɔyɛ “naagbee gbii lɛ” amli hewɔ lɛ, ‘mɛi ni yeee anɔkwa,’ kɛ “mɛi ni hiɛ Nyɔŋmɔ jamɔ su, shi amɛkwa emli hewalɛ lɛ” ebɔle wɔ. (2 Tim. 3:1-5) Esaaa akɛ wɔkɛ nanemɛi fɔji ni tamɔ nɛkɛ lɛ bɔɔ yɛ gbɛ ko kwraa nɔ. Yɛ no najiaŋ lɛ, esa akɛ wɔkɛ mɛi ni haa amɛwiemɔ feɔ hɛɛ, hɛɛ lɛ abɔ daa.—Heb. 10:24, 25.\nHƐƐ NI HE HIAA FE FƐƐ NI OKƐƐ\n13. Mɛɛ hɛɛ ni he hiaa fe fɛɛ ni mɔ fɛɛ mɔ ni ebatsɔ Yesu Kristo sɛɛnyiɛlɔ lɛ ekɛɛ yɛ bei srɔtoi etɛ mli?\n13 Shi ni he hiaa fe fɛɛ ni mɔ ko baanyɛ awo lɛ kɔɔ yiŋ ni ebaakpɛ akɛ ebaasɔmɔ Nyɔŋmɔ lɛ he. Abiɔ ni mɛi ni miisumɔ ni amɛkwa amɛhe ni amɛbatsɔmɔ Yesu kaselɔi lɛ akɛɛ hɛɛ yɛ bei srɔtoi etɛ mli kɛtsɔɔ akɛ amɛbaafee nakai lɛɛlɛŋ. (Mat. 16:24) Kɛ́ asafoŋ onukpai enyɔ kɛ mɔ ko ta shi kɛha shiɛmɔyaa lɛ, amɛbiɔ mɔ lɛ akɛ, ‘Ani oosumɔ ni otsɔ Yehowa Odasefoi lɛ ateŋ mɔ kome lɛɛlɛŋ?’ Sɛɛ mli kɛ́ mɔ lɛ tee hiɛ saŋŋ yɛ mumɔŋ ni eesumɔ ni abaptisi lɛ lɛ, asafoŋ onukpai lɛ kɛ lɛ baakpe ni amɛbaabi lɛ akɛ, “Ani bo diɛŋtsɛ lɛ ojɔɔ ohe nɔ oha Yehowa yɛ sɔlemɔ mli?” Naagbee kwraa lɛ, yɛ baptisimɔ gbi lɛ nɔ lɛ, abiɔ mɛi ni abaabaptisi amɛ lɛ akɛ, “Yɛ Yesu Kristo afɔleshaa lɛ hewɔ lɛ, ani oshwa ohe kɛjɛ ohe eshai lɛ amli ni ojɔɔ ohe nɔ oha Yehowa akɛ obaafee esuɔmɔnaa nii?” No hewɔ lɛ, mɛi nɛɛ kɛɔ hɛɛ yɛ mɛi ni eba kpee lɛ fɛɛ hiɛ kɛtsɔɔ akɛ amɛwo Nyɔŋmɔ shi akɛ amɛbaasɔmɔ lɛ kɛya naanɔ.\n14. Mɛɛ saji esa akɛ wɔbi wɔhe yɛ be kɛ beaŋ?\n14 Kɛ́ abaptisi bo etsɛ jio, abaptisi bo etsɛko jio lɛ, esa akɛ yɛ be kɛ beaŋ lɛ obi ohe akɛ: ‘Ani miihi shi yɛ hɛɛ ni he hiaa fe fɛɛ ni mikɛɛ lɛ naa kɛmiikase Yesu Kristo? Ani miiya nɔ miibo Yesu toi kɛtsɔ shiɛmɔ kɛ kaselɔfeemɔ nitsumɔ lɛ ni mikɛfeɔ oti yɛ mishihilɛ mli lɛ nɔ?’—Nyɛkanea 2 Korintobii 13:5.\n15. Mɛɛ shihilɛi komɛi amli ehe hiaa ni oha owiemɔ afee hɛɛ, hɛɛ?\n15 Shi ni wɔɔhi yɛ wɔhenɔjɔɔmɔ lɛ naa lɛ hu biɔ ni wɔye anɔkwa yɛ saji krokomɛi amli. Ákɛ nɔkwɛmɔnɔ lɛ: Ani obote gbalashihilɛ mli? No lɛ yaa nɔ ohi shi yɛ shi krɛdɛɛ ni owo akɛ obaasumɔ ohefatalɔ lɛ ni obu lɛ hu lɛ naa. Ani okɛ onine ewo wolo shishi akɛ obaatsu maŋ nitsumɔ loo asafoŋ nitsumɔ ko? No lɛ yaa nɔ oye shi ni owo akɛ obaatsu nakai nitsumɔ lɛ nɔ. Ani mɔ ko ni bɛ nɔ ko tsɔ efɔ̃ bo nine kɛha niyeli, ni okpɛlɛ nɔ? No lɛ bɔɔ mɔdɛŋ ni oye nɔ, kɛ́ mɔ kroko hu fɔ̃ bo nine ni osusuɔ akɛ no hi fe klɛŋklɛŋ nɔ lɛ po. Ni kɛ́ owo mɔ ko ni okɛkpe yɛ shĩa kɛ shĩa nitsumɔ lɛ mli lɛ shi akɛ obaaku osɛɛ ni okɛ lɛ abatsa nikasemɔ lɛ nɔ lɛ, bɔɔ mɔdɛŋ ni oha owiemɔ afee hɛɛ, hɛɛ. Yehowa baajɔɔ oshiɛmɔ nitsumɔ lɛ nɔ kɛ́ ofee nakai.—Nyɛkanea Luka 16:10.\nWƆSƆFONUKPA KƐ MAŊTSƐ LƐ BAANYƐ AYE ABUA WƆ\n16. Kɛ́ wɔwo shi ko ni wɔnyɛɛɛ wɔye nɔ lɛ, mɛni esa akɛ wɔfee?\n16 Biblia lɛ tsɔɔ akɛ, ákɛ adesai ni yeee emuu lɛ, “wɔ fɛɛ wɔtɔ̃ɔ,” titri lɛ yɛ wɔwiemɔ mli. (Yak. 3:2) Kɛ́ wɔna akɛ wɔyeko wɔwiemɔ nɔ lɛ, mɛni esa akɛ wɔfee? Yɛ Mla ni Nyɔŋmɔ kɛha Israelbii lɛ mli lɛ, eto gbɛjianɔ koni kɛ́ mɔ ko “naa kpa” lɛ, ana lɛ mɔbɔ. (3 Mose 5:4-7, 11) Gbɛjianɔtoo ni tamɔ nakai nɔŋŋ yɛ kɛha Kristofoi, koni kɛ́ amɛtɔ̃ lɛ akɛfa amɛ. Kɛ́ wɔjaje esha pɔtɛɛ ni wɔfee lɛ wɔtsɔɔ Yehowa lɛ, ebaana wɔ mɔbɔ ni ekɛbaafa wɔ kɛtsɔ Yesu Kristo, ni ji wɔ-Osɔfonukpa lɛ nɔ. (1 Yoh. 2:1, 2) Shi bɔni afee ni wɔya nɔ wɔná Nyɔŋmɔ hiɛ duromɔ lɛ, esa akɛ wɔwo yibii ni sa tsuitsakemɔ, kɛtsɔ nakai esha lɛ ni wɔɔtsi wɔhe kɛjɛ he lɛ nɔ, ni wɔfee bɔ fɛɛ bɔ ni wɔɔnyɛ kɛjaje nɔ ni ejɛ wɔwiemɔ nɔ ni wɔyeee lɛ mli kɛba lɛ. (Abɛi 6:2, 3) Shi ehi akɛ wɔbaasusu nii ahe jogbaŋŋ dani wɔwo shi ko ni ekolɛ wɔnyɛŋ wɔye nɔ.—Nyɛkanea Jajelɔ 5:2.\n17, 18. Mɛni mɛi fɛɛ ni haa amɛwiemɔ feɔ hɛɛ, hɛɛ lɛ baaná wɔsɛɛ?\n17 Yehowa jálɔi fɛɛ ni haa amɛwiemɔ feɔ hɛɛ, hɛɛ lɛ baaná wɔsɛɛ be kpakpa! Yɛ mɛi 144,000 ni afɔ amɛ mu lɛ agbɛfaŋ lɛ, amɛbaaná wala ni anyɛŋ akpata hiɛ, ni amɛkɛ Yesu “aaaye maŋtsɛ afii akpe” yɛ e-Maŋtsɛyeli lɛ mli yɛ ŋwɛi. (Kpoj. 20:6) Mɛi akpekpei abɔ hu baahi shikpɔŋ nɔ yɛ paradeiso yɛ Kristo Maŋtsɛyeli lɛ shishi. Nakai beaŋ lɛ, abaaye abua amɛ ni amɛye emuu yɛ gbɔmɔtsoŋ kɛ jwɛŋmɔŋ fɛɛ.—Kpoj. 21:3-5.\n18 Kɛ́ wɔye anɔkwa yɛ naagbee kaa ni akɛbaaba yɛ Kristo Afii Akpe Nɔyeli lɛ naagbee lɛ mli lɛ, wɔ fɛɛ wɔbaahe wɔhe wɔye agbɛnɛ. (Kpoj. 20:7-10) Mɔ fɛɛ mɔ wiemɔ baafee hɛɛ, hɛɛ loo dabi, dabi. Ejaakɛ mɛi fɛɛ ni baahi shi nakai beaŋ lɛ baakase wɔŋwɛi Tsɛ Yehowa, ni ji “Nyɔŋmɔ anɔkwafo” lɛ yɛ gbɛ ni eye emuu nɔ.—Lala 31:6.\nKɛjɛ be ni abaptisi Yesu aahu kɛyashi egbo lɛ, eye shi ni ewo e-Tsɛ lɛ nɔ\nAni oohi shi yɛ hɛɛ ni he hiaa fe fɛɛ ni okɛɛ lɛ naa?


Sɔlemɔ Buu Ni Afee Yɛ Mose Beiaŋ Lɛ | Biblia Mli Nikasemɔi Kɛhã Gbekɛbii\nSɔlemɔ Buu Kɛhã Yehowa Sɔɔmɔ\nBe ni Mose yɔɔ Sinai Gɔŋ lɛ nɔ lɛ, Yehowa kɛɛ lɛ akɛ efee mama tsũ ko ni yɔɔ srɔto kwraa, koni Israelbii lɛ ajá Nyɔŋmɔ yɛ jɛmɛ. Atsɛɔ mama tsũ nɛɛ sɔlemɔ buu. Yehowa hã Israelbii lɛ fee sɔlemɔ buu lɛ bɔ ni amɛbaanyɛ amɛkɛya he fɛɛ he ni amɛbaaya.\nYehowa kɛɛ Mose akɛ: ‘Kɛɛmɔ maŋbii lɛ ni amɛtsu onia koni akɛfee sɔlemɔ buu lɛ.’ Israelbii lɛ kɛ shika tsuru, jwiɛtɛi, akɔɔble, ojarawa tɛi, kɛ jwinei ba koni akɛfee mama tsũ lɛ. Amɛkɛ kooloi ahetsɔi, mama yɛŋ, kooloi ahewoji, kɛ nibii krokomɛi hu ba. Amɛkɛ nibii lɛ ba aahu akɛ, Mose kɛɛ amɛ akɛ: ‘Efa! Nyɛkɛ nibii lɛ eko akabaa dɔŋŋ.’\nHii kɛ yei babaoo ni he esa ye amɛbua kɛfee sɔlemɔ buu lɛ. Yehowa hã amɛ nilee ni amɛkɛtsu nitsumɔ lɛ. Amɛteŋ mɛi komɛi fee kpãa, mɛi komɛi kɛ kpãa lɛ fee mama, ni mɛi komɛi hu kɛ mama lɛ fee mama tsũ lɛ. Mɛi komɛi bua tɛi anaa, mɛi komɛi hu kɛ shika tsuru tsu nii, ni mɛi komɛi hu tsu kapinta.\nIsraelbii lɛ fee sɔlemɔ buu lɛ bɔ ni Yehowa tsɔɔ amɛ lɛ pɛpɛɛpɛ. Amɛfee pateeshɛŋ loo mama agbo fɛfɛo ko ni amɛkɛja sɔlemɔ buu lɛ mli. Atsɛɔ fã kome akɛ He Krɔŋkrɔŋ lɛ, ni atsɛɔ fã kroko lɛ akɛ, He Krɔŋkrɔŋ Fe Fɛɛ lɛ. Kpaŋmɔ adeka lɛ ma He Krɔŋkrɔŋ Fe Fɛɛ lɛ. Akasia tso kɛ shika tsuru akɛfee kpaŋmɔ adeka lɛ. Kanetso ni akɛ shika tsuru fee, okpɔlɔ, kɛ tsofa-kɛ-ŋmashãa latɛ yɛ He Krɔŋkrɔŋ lɛ. Okpolu ni akɛ akɔɔble fee, kɛ afɔleshãa latɛ agbo yɛ sɔlemɔ buu lɛ kpo lɛ nɔ. Kpaŋmɔ adeka lɛ kai Israelbii lɛ akɛ, amɛwo Yehowa shi akɛ amɛbaabo lɛ toi. Ani ole nɔ ni kpaŋmɔ ji? Eji shiwoo krɛdɛɛ ko.\nYehowa hala Aaron kɛ ebihii lɛ ni amɛsɔmɔ akɛ osɔfoi yɛ sɔlemɔ buu lɛ mli. Amɛkwɛ sɔlemɔ buu lɛ nɔ, ni amɛshã afɔlei amɛhã Yehowa yɛ jɛmɛ. Aaron sɔmɔ akɛ osɔfonukpa, ni lɛ pɛ eyaa He Krɔŋkrɔŋ Fe Fɛɛ lɛ. Eyaa jɛmɛ shi kome daa afi. Kɛ́ etee lɛ, eyashãa afɔle yɛ lɛ diɛŋtsɛ ehe eshai, eweku lɛ he eshai, kɛ Israel maŋ muu lɛ fɛɛ he eshai ahewɔ.\nIsraelbii lɛ fee sɔlemɔ buu lɛ amɛgbe naa be ni amɛshi Ejipt lɛ sɛɛ afi. Agbɛnɛ, amɛná he ko ni amɛbaajá Yehowa yɛ.\nYehowa hã enunyam lɛ yi sɔlemɔ buu lɛ obɔ, ni atatu ko bahi sɔlemɔ buu lɛ nɔ. Kɛ́ atatu lɛ wó ehe nɔ yɛ sɔlemɔ buu lɛ nɔ lɛ, Israelbii lɛ toɔ amɛnibii, amɛfamɔɔ sɔlemɔ buu lɛ, ni amɛnyiɛɔ atatu lɛ sɛɛ. Shi kɛ́ atatu lɛ wóoo ehe nɔ yɛ sɔlemɔ buu lɛ nɔ lɛ, amɛhiɔ he ni amɛyɔɔ lɛ nɔŋŋ.\n“Kɛkɛ ni minu gbee ko ni wa jɛ maŋtsɛ sɛi lɛ mli kɛɛ: ‘Naa! Nyɔŋmɔ mama tsũ lɛ yɛ gbɔmɛi ateŋ, ni ekɛ amɛ baahi shi, ni amɛbaatsɔmɔ emaŋ. Ni Nyɔŋmɔ diɛŋtsɛ kɛ amɛ baahi shi.’”—Kpojiemɔ 21:3\nSanebimɔi: Mɛni Yehowa kɛɛ Mose akɛ efee? Mɛɛ nitsumɔi Yehowa kɛwo Aaron kɛ ebihii lɛ adɛŋ?\n2 Mose 25:1-9; 31:1-11; 40:33-38; Hebribii 9:1-7\nKpee Buu Lɛ\nŊɔɔ nifeemɔ nɛɛ koni okɛkase kpee buu ni akɛjá Nyɔŋmɔ yɛ Biblia beaŋ lɛ he nibii krokomɛi hu.\nOsɔfonukpa lɛ Tsitsi Nɔ Nii Lɛ\nOkɛ mfoniri nɛɛ atsu nii kɛfee Biblia mli sane ko he mfoniri yɛ ojwɛŋmɔŋ.\nKɛmaje Mɔ Ko Kɛmaje Mɔ Ko Sɔlemɔ Buu Kɛhã Yehowa Sɔɔmɔ\nlfb nikasemɔ 25 bf. 64-65